				|

		52013PC0599

			Ehdotus NEUVOSTON PÄÄTÖS Fidžin tasavaltaa koskevan neuvoston päätöksen 2007/641/EY muuttamisesta ja sen soveltamisjakson jatkamisesta /* COM/2013/0599 final - 2013/0289 (NLE) */

			   	PERUSTELUT
1.           Joulukuussa 2006 tehty
sotilasvallankaappaus johti tarkistetun Cotonoun sopimuksen 96 artiklan
mukaisiin neuvotteluihin. Niissä päästiin huhtikuussa 2007 sopimukseen
sitoumuksista, jotka koskivat ihmisoikeuksia, demokratian periaatteita ja
oikeusvaltioperiaatetta. Neuvosto teki 1. lokakuuta 2007 päätöksen 2007/641/EY
Fidžiä koskevista aiheellisista toimenpiteistä, jotta kehitysyhteistyö olisi
linjassa sen kanssa, miten Fidži noudattaa sovittuja sitoumuksia.
2.           Huhtikuun 10. päivänä 2009 Fidžin
presidentti kumosi perustuslain, erotti kaikki tuomarit ja ilmoitti, että
vaalit järjestetään viimeistään syyskuussa 2014. Näillä toimilla Fidži rikkoi
yksipuolisesti EU:lle huhtikuussa 2007 antamansa keskeiset sitoumukset. Tämä
tapahtui päivä sen jälkeen, kun vetoomustuomioistuin oli tuominnut vuoden 2006
vallankaappauksen yhteydessä asetetun sotilashallituksen laittomaksi. Lisäksi
Fidži julistettiin poikkeustilaan ja sananvapautta rajoitettiin tuntuvasti.
3.           Tämän kielteisen kehityksen
johdosta neuvosto päätti 24. syyskuuta 2009 tekemässään päätöksessä 2009/735/EY
jatkaa 31. päivään maaliskuuta 2010 päätöksellä 2007/641/EY vahvistettujen
aiheellisten toimenpiteiden voimassaoloa, jonka oli määrä päättyä 1. lokakuuta
2009. Koska EU:n kanssa sovittujen sitoumusten täytäntöönpanossa ilmeni lisää
viivästyksiä, neuvosto päätti 29. maaliskuuta 2010 antamassaan päätöksessä
2010/208/EU jatkaa päätöksellä 2007/641/EY vahvistettujen Fidžiä koskevien
aiheellisten toimenpiteiden voimassaoloa 1. päivään lokakuuta 2010 sekä
27. syyskuuta 2010 antamassaan päätöksessä 2010/589/EU 31. päivään
maaliskuuta 2011, 31. maaliskuuta 2011 antamassaan päätöksessä 2011/219/EU 30.
päivään syyskuuta 2011 ja 26. syyskuuta 2011 antamassaan päätöksessä
2011/637/EU 30. päivään syyskuuta 2012.
4.           Myönteistä
kehitystä voidaan todeta tapahtuneen vuoden 2012 alusta, kun
poikkeustilamääräykset kumottiin 7. tammikuuta 2012 ja 9. maaliskuuta 2012
aloitettiin poliittinen prosessi, jonka tavoitteena on uuden perustuslain
laatiminen maaliskuuhun 2013 mennessä ja perustuslaillisen demokratian
palauttaminen järjestämällä uudet parlamenttivaalit syyskuuhun 2014 mennessä.
Tämän seurauksena neuvosto päätti 24. syyskuuta 2012 antamassaan päätöksessä
2012/523/EU harkita mahdollista uudelleensitoutumista tulevaan
kehitysyhteistyön ohjelmointiin ja jatkaa aiheellisten toimenpiteiden
voimassaoloa 30. syyskuuta 2013 asti.
5.           Fidžin pääasiallinen
rahoituslähde ovat entisiin sokeripöytäkirjan maihin sovellettavat
liitännäistoimenpiteet. Apu kanavoidaan yksityisten elinten kautta (alueelliset
järjestöt ja valtioista riippumattomat järjestöt) sokerialan rakenneuudistuksen
taloudellisten ja sosiaalisten vaikutusten lieventämiseksi tukemalla
monipuolista markkinavetoista maataloutta, edistämällä vaihtoehtoisia
elinkeinoja ja tuloja tuottavaa toimintaa väestöille, joihin pahimmat
vaikutukset kohdistuvat, ja vähentämällä luonnonkatastrofien riskiä.
Kymmenennen Euroopan kehitysrahaston, jäljempänä ’EKR’, monivuotiseen
maaohjelmaan vuosille 2008–2010 sisältyvistä 60 miljoonan euron
kokonaismäärärahoista vain 8 miljoonaa osoitettiin kielteisten sosiaalisten
vaikutusten lievittämistä koskevaan ohjelmaan (vuotuinen toimintasuunnitelma
2010). Koska demokratian palauttamisessa ei ole edistytty, on menetetty 52
miljoonaa euroa. Kymmenennestä EKR:stä hyväksyttiin vielä 49 miljoonaa euroa
monivuotiseen maaohjelmaan vuosiksi 2011–2013, 17 miljoonaa euroa sidottiin
vuosina 2011 ja 2012 ohjelmiin, jotka koskevat maatalouden ja vaihtoehtoisten
elinkeinojen kannalta keskeisiä palveluita, ja 31 miljoonaa euroa on tarkoitus
sitoa vuoden 2013 loppuun mennessä sokeriteollisuuden tukea varten.
6.           Kesäkuussa 2012 perustettiin
perustuslakikomitea, joka sai perustuslakiluonnoksen valmiiksi laajojen
julkisten kuulemisten jälkeen joulukuussa 2012. Tämän jälkeen poliisi
takavarikoi perustuslakiluonnoksen ja pääministeri antoi hallituksen lakiryhmän
tehtäväksi laatia uuden perustuslain, jota perustuslakia säätävä kokous
käsittelee uudelleen ja täydentää maaliskuun 2013 loppuun mennessä. Tammikuun
2013 puolivälissä julkaistiin uusi, kiistanalainen asetus, jonka nojalla
poliittisten puolueiden on rekisteröidyttävä uudelleen ja jonka myötä otetaan
käyttöön useita kansainvälisen tapaoikeuden vastaisia rajoituksia. Asetusta
muutettiin helmikuun puolivälissä vielä uusien rajoitusten lisäämiseksi.
Pääministeri esitteli uuden perustuslakiluonnoksen puheessaan kansalle 21. maaliskuuta
ja ilmoitti, ettei perustuslakia säätävää kokousta muodostettaisi, koska
poliittiset puolueet eivät olleet rekisteröityneet uuden asetuksen mukaisesti.
Ihmisiä sen sijaan kehotettiin esittämään huomautuksensa
perustuslakiluonnoksesta suoraan ja eri keinoin. Hallitus viimeistelee
parhaillaan luonnosta saatuaan siitä noin 1 100 huomautusta. Ei
edelleenkään ole selvää, missä määrin kansalaisten huomautukset otetaan
huomioon uudessa perustuslaissa.
7.           Fidži on käynnistänyt uutta
demokratiakehitystä koskevan historiallisen prosessin. Tulevien toimien olisi
johdettava avoimeen, uskottavaan ja osallistavaan vaaliprosessiin sekä
demokraattisiin vaaleihin. Tätä koskevat välietapit ovat vaihdelleet, ja siksi
komissio ehdottaa neuvostolle nykyisen politiikan ja aiheellisten
toimenpiteiden jatkamista 18 kuukaudella siten, että aiheelliset toimenpiteet
on mahdollista tarkistaa missä tahansa vaiheessa uudella neuvoston päätöksellä.

8.           Jotta Fidžiä kannustettaisiin etenemään kohti demokratian
palauttamista, oikeusvaltioperiaatetta sekä ihmisoikeuksien ja perusvapauksien
täysimääräistä kunnioittamista, ja koska lopputavoitteena on normalisoida
tilanne Fidžin kanssa, EU:n olisi tehostettava poliittista sitoutumistaan
Fidžin kanssa ja käynnistettävä uudelleen poliittinen vuoropuhelu Fidžin
tasavallan kanssa vuonna 2007 sovittujen sitoumusten tarkistamiseksi ja
päivittämiseksi, jotta vanhentuneet kohdat poistetaan ja varmistetaan, että
sitoumusten vaatimukset ovat uuden perustuslain mukaisia. Suuri osa tästä
vuoropuhelusta on tarkoitus järjestää Fidžin demokratiakehitystä koskevan
prosessin kannalta ratkaisevana aikana maan siirtyessä kohti vaaleja, jotka
järjestetään viimeistään syyskuussa 2014.
9.           Ehdotetaan, että tämä päätös
annetaan tiedoksi Fidzin väliaikaishallitukselle käyttäen pohjana liitteenä
olevaa kirjeluonnosta presidentti Nailatikaulle. Lisäksi ehdotetaan, että
presidentille ilmoitetaan, että
·
a) EU odottaa seuraavia toimia, jotka johtavat
avoimeen, osallistavaan ja uskottavaan vaaliprosessiin sekä vapaisiin ja
oikeudenmukaisiin vaaleihin ja demokratian palauttamiseen Fidžille;
·
b) EU perustaa myös vastaisuudessa päätöksensä
kehitysyhteistyöstä perustuslaillisen järjestyksen palauttamisessa
tapahtuneeseen edistykseen, ja tässä hengessä se on edelleen valmis sitoutumaan
yhdennentoista EKR:n ohjelmointiprosessin valmisteluun ja ilmoittaa aikanaan
sen ohjeelliset kansalliset määrärahat, ja yhdennentoista EKR:n
ohjelma-asiakirjat on tarkoitus viimeistellä, allekirjoittaa ja panna
täytäntöön demokraattisesti valitun hallituksen kanssa, ja
·
c) EU ehdottaa poliittisen vuoropuhelun
vahvistamista vuonna 2007 sovittujen sitoumusten tarkistamiseksi ja
aiheellisten toimenpiteiden mukauttamiseksi vastaavasti lopullisena tavoitteena
normalisoida suhteet Fidžin kanssa.
10.         Muutokset aiheellisiin
toimenpiteisiin ovat seurausta vuonna 2007 sovittujen sitoumusten
tarkistamisesta ja päivittämisestä poliittisen vuoropuhelun avulla, ja ne
kuvastavat Fidžin nykyistä poliittista ja lainsäädännöllistä tilannetta.
Keskustelut yhdennentoista EKR:n ohjelmasuunnittelusta voivat jatkua vuonna
2012 tehdyn neuvoston päätöksen ja Fidžin yhdennentoista EKR:n alustavaa
määrärahaa koskevan ilmoituksen mukaisesti sen jälkeen, kun seuraavan EKR:n
perustamisen edellyttämät päätökset tekevät sen mahdolliseksi.
Päätelmät
Neuvostoa pyydetään edellä esitetyn
perusteella hyväksymään liitteenä oleva ehdotusluonnos neuvoston päätökseksi,
jolla muutetaan ja jatketaan Fidžin tasavaltaa koskevien aiheellisten
toimenpiteiden soveltamisjaksoa.
2013/0289 (NLE)
Ehdotus
NEUVOSTON PÄÄTÖS
Fidžin tasavaltaa koskevan neuvoston
päätöksen 2007/641/EY muuttamisesta ja sen soveltamisjakson jatkamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen,
ottaa huomioon Afrikan, Karibian ja
Tyynenmeren valtioiden ryhmän jäsenten sekä Euroopan yhteisön ja sen
jäsenvaltioiden välisen kumppanuussopimuksen, joka allekirjoitettiin Cotonoussa
23 päivänä kesäkuuta 2000 [1]
ja jota tarkistettiin Ouagadougoussa, Burkina Fasossa 25 päivänä kesäkuuta 2010[2], jäljempänä ’Cotonoun sopimus’,
ja erityisesti sen 96 artiklan,
ottaa huomioon neuvostossa kokoontuneiden
jäsenvaltioiden hallitusten edustajien sisäisen sopimuksen Cotonoun sopimuksen
täytäntöönpanemiseksi toteutettavista toimenpiteistä ja noudatettavista
menettelyistä[3]
ja erityisesti sen 3 artiklan,
ottaa huomioon kehitysyhteistyön
rahoitusvälineen perustamisesta 18 päivänä joulukuuta 2006 annetun
Euroopan parlamentin ja neuvoston asetuksen (EY) N:o 1905/2006[4], jäljempänä ’kehitysyhteistyön
rahoitusväline’, ja erityisesti sen 37 artiklan,
ottaa huomioon Euroopan komission ehdotuksen,
sekä katsoo seuraavaa:
(1)       Neuvoston päätös 2007/641/EY[5] tehtiin aiheellisten toimenpiteiden
täytäntöönpanemiseksi sen jälkeen, kun Cotonoun sopimuksen 9 artiklassa
tarkoitettuja olennaisia osia ja kehitysyhteistyön rahoitusvälineen 3
artiklassa tarkoitettuja arvoja oli rikottu.
(2)       Näitä toimenpiteitä on
jatkettu neuvoston päätöksellä 2009/735/EY[6]
ja sen jälkeen neuvoston päätöksillä 2010/208/EU[7],
2010/589/EU[8],
2011/219/EU[9],
2011/637/EU[10]
ja 2012/523/EU[11],
koska Fidžin tasavalta ei ole tähän mennessä pannut täytäntöön Cotonoun
sopimuksen olennaisia osia koskevia keskeisiä sitoumuksiaan, jotka se antoi
huhtikuussa 2007 käydyissä neuvotteluissa, minkä lisäksi viimeaikainen kehitys
on eräiden sitoumusten osalta ollut selvästi taantuva.
(3)       Tilanne on muuttunut
huomattavasti huhtikuusta 2007, ja Fidžin tasavallan kanssa sovittuja
sitoumuksia on tarkistettava vastaavasti. Sitoumukset tarkistetaan poliittisen
vuoropuhelun yhteydessä nykyinen oikeudellinen tilanne huomioon ottaen.
Mahdollista uudelleensitoutumista tulevaan kehitysyhteistyön
ohjelmasuunnitteluun olisi jatkettava.
(4)       Päätöksen 2007/641/EC
voimassaolo päättyy 30 päivänä syyskuuta 2013. On aiheellista päivittää sen
sisältö ja jatkaa sen voimassaoloa asianmukaisesti,
(5)       Euroopan unioni aloittaa
poliittisen vuoropuhelun vuonna 2007 sovittujen sitoumusten tarkistamiseksi ja
aiheellisten toimenpiteiden mukauttamiseksi vastaavasti,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2007/641/EY seuraavasti:
Korvataan 3 artiklan toinen kohta
seuraavasti:
”Päätöksen voimassaolo päättyy 31 päivänä
maaliskuuta 2015. Sitä tarkastellaan uudelleen vähintään kuuden kuukauden
välein.”
2 artikla
Tämän päätöksen liitteenä oleva kirje
osoitetaan Fidžin tasavallalle.
3 artikla
Tämä päätös
tulee voimaan päivänä, jona se hyväksytään.
Tehty Brysselissä
                                                                       Neuvoston
puolesta
                                                                       Puheenjohtaja
LIITE
Kirjeluonnos
Arvoisa Ratu Epeli NAILATIKAU
Fidžin tasavallan presidentti
Suva
Fidžin tasavalta
Arvoisa presidentti
Euroopan unioni (EU) pitää Cotonoun sopimuksen
9 artiklaa ja kehitysyhteistyön rahoitusvälineen 3 artiklaa hyvin tärkeinä. AKT–EU-kumppanuus perustuu ihmisoikeuksien,
demokratian periaatteiden ja oikeusvaltioperiaatteen kunnioittamiseen. Ne ovat
Cotonoun sopimuksen olennaiset osat ja suhteidemme perusta.
Kuusi vuotta on kulunut siitä, kun EU teki
vuoden 2006 sotilasvallankaappauksen seurauksena päätöksen aiheellisista
toimenpiteistä, ja sen jälkeen Fidžin kanssa sovittiin useista sitoumuksista.
EU panee merkille, että vuoden 2007 jälkeen
osa sovituista sitoumuksista on vanhentunut ja osaa niistä on tarkistettava
Fidžin uudet oikeudelliset puitteet huomioon ottaen.
Asianmukaisen perustan muodostamiseksi sitä varten, että Fidžin edistymistä uudistuksissa voidaan arvioida, meidän on
tarkistettava nämä sitoumukset yhdessä nykyinen tilanne ja oikeudelliset
puitteet huomioon ottaen.
Tästä syystä EU on päättänyt sisällyttää
aiheellisia toimenpiteitä koskevaan uuteen päätökseensä edellytyksen, jonka
mukaan EU aloittaa Fidžin kanssa Cotonoun sopimuksen 8 artiklaan perustuvan
vahvistetun poliittisen vuoropuhelun. Tarkoituksena
on tarkistaa yhdessä vuonna 2007 sovitut sitoumukset ja mukauttaa aiheelliset
toimenpiteet (tämän päätöksen liitteenä) vastaavasti. Ne ovat tärkeitä toimia,
joilla pyritään varmistamaan ihmisoikeuksien kunnioittaminen, demokratian
palauttaminen ja oikeusvaltioperiaatteen noudattaminen, kunnes molemmat
sopimuspuolet toteavat, että vahvistettu vuoropuhelu on täyttänyt
tarkoituksensa.
Koska Fidžissä on edelleen tiettyjä
rajoituksia joidenkin ihmisoikeuksien ja perusvapauksien osalta, ja ottaen
huomioon tarve tarkistaa sovitut sitoumukset, EU on päättänyt jatkaa
aiheellisten toimenpiteiden voimassaoloa 18 kuukaudella, 31. maaliskuuta
2015 saakka. Näin tarjotaan tarvittavaa
joustoa ja annetaan sekä EU:lle että Fidžille aika, jonka ne tarvitsevat
sitoumuksista sopimiseen ja aiheellisten toimenpiteiden mukauttamiseen
vastaavasti ja annetaan hallitukselle aika, jonka se tarvitsee syyskuulle 2014
suunniteltujen vaalien järjestämiseen.
EU valvoo perustuslaillisen järjestyksen
palauttamisessa tapahtunutta edistystä ja perustaa siihen vastaisuudessakin
päätöksensä kehitysyhteistyöstä. Tässä
hengessä EU vahvistaa valmiutensa sitoutua yhdennentoista EKR:n
ohjelmointiprosessin valmisteluun ja ilmoittaa aikanaan sen ohjeelliset
kansalliset määrärahat. Tämän jälkeen
yhdennentoista EKR:n ohjelma-asiakirjat on tarkoitus viimeistellä,
allekirjoittaa ja panna täytäntöön demokraattisesti valitun hallituksen kanssa.
Kun Fidžissä on järjestetty vapaat ja
oikeudenmukaiset vaalit ja se on täyttänyt sovitut tarkistetut sitoumukset,
Fidžissä toteutetaan Cotonoun sopimuksen 96 artiklaan liittyvä
tarkastuskäynti. Tähän arvioon liittyvien suositusten perusteella voidaan tämän
jälkeen päättää Fidžiä koskevista 96 artiklan mukaisista aiheellisista
toimenpiteistä.
Cotonoun sopimuksen ja kehitysyhteistyön
rahoitusvälineen mukaisen yhteistyön edistämiseksi EU kehottaa
väliaikaishallitusta ryhtymään vahvistettuun poliittiseen vuoropuheluun EU:n
kanssa mahdollisimman pian.
EU pitää myönteisenä viimeaikaista kehitystä,
joka koskee yhteistyötä Tyynenmeren saarten foorumin ministeritason
kontaktiryhmän kanssa, joka on perustettu seuraamaan sitä, miten vaaleja ja
demokratian palauttamista koskevat valmistelut etenevät Fidžissä, ja odottaa
seuraavia toimia, jotka johtavat avoimeen, osallistavaan ja uskottavaan
vaaliprosessiin sekä vapaisiin ja oikeudenmukaisiin vaaleihin ja Fidžin
paluuseen demokratian piiriin.

Kunnioittavasti
Tehty Brysselissä
 Neuvoston puolesta || Komission puolesta
 C. ASHTON || A.PIEBALGS
 Puheenjohtaja || Komission jäsen
Liitteen 1 lisäys
Aiheelliset toimenpiteet, joita mukautetaan
sitoumusten tarkistamisen seurauksena vahvistetun poliittisen vuoropuhelun
perusteella, ovat seuraavat:
·
humanitaarista apua sekä kansalaisyhteiskunnalle ja
heikossa asemassa oleville väestöryhmille tarkoitettua suoraa tukea voidaan
jatkaa;
·
käynnissä olevien, erityisesti kahdeksannesta ja
yhdeksännestä EKR:stä rahoitettavien yhteistyötoimien on annettu jatkua;
·
demokratiaan paluuta helpottavia ja hallintotapaa
parantavia yhteistyötoimia voidaan jatkaa, paitsi jos olosuhteet ovat hyvin
poikkeukselliset;
·
sokerialan uudistusta koskevat vuoden 2006
liitännäistoimenpiteet on voitu toteuttaa. Fidži allekirjoitti
rahoitussopimuksen teknisellä tasolla 19. kesäkuuta 2007. Huomattakoon, että
rahoitussopimukseen sisältyy lykkäysehto;
·
vuoden 2007 sokerimäärärahaa ei myönnetty;
·
vuoden 2008 sokerimäärärahan käyttöönotolle oli
asetettu ehdoksi selvityksen esittäminen siitä, että vaalien valmistelu etenee
sovittujen sitoumusten mukaisesti, uskottavasti ja aikataulussa, erityisesti
väestölaskennan, vaalipiirien rajojen uudelleen määrittelyn ja perustuslain
mukaisen vaaliuudistuksen osalta sekä keskusvaalilautakunnan toiminnan
varmistamisen edellyttämien toimenpiteiden osalta, mihin kuului vaalien
valvojan nimeäminen 30. syyskuuta 2007 mennessä perustuslain mukaisesti. Fidži
menetti vuoden 2008 sokerimäärärahan 31. joulukuuta 2009;
·
vuoden 2009 sokerimääräraha peruttiin toukokuussa
2009, koska väliaikaishallitus päätti lykätä parlamenttivaaleja syyskuulle
2014;
·
vuoden 2010 määräraha peruttiin ennen 1 päivää
toukokuuta 2010, koska demokraattisen prosessin jatkamisessa ei ollut
edistytty. Koska sokerialan tilanne on kriittinen, osa määrärahasta siirrettiin
käytettäväksi suoriin avustuksiin sokerintuotannosta suoraan riippuvaiselle
väestönosalle kielteisten sosiaalisten seurausten lieventämiseksi. Näitä varoja
hallinnoi keskitetysti EU:n lähetystö Suvassa, eikä niitä kanavoida
viranomaisten kautta;
·
yhdennentoista EKR:n ohjelmasuunnittelun valmistelu
voidaan käynnistää, jotta Fidži voi odottaa, että sille ilmoitetaan aikanaan
alustava määräraha;
·
lisäksi voidaan harkita erityistukea keskeisten
sitoumusten valmistelutyötä ja täytäntöönpanoa, etenkin vaalien valmisteluja
ja/tai toimittamista varten;
·
alueellinen yhteistyö ja Fidžin osallistuminen
siihen säilyvät ennallaan;
·
sitoumusten noudattamista seurataan liitteessä
esitettyjen säännöllistä vuoropuhelua, arviointi- ja tarkastuskäyntien
yhteydessä tehtävää yhteistyötä ja raportointia koskevien ehtojen mukaisesti.
Liitteen
2 lisäys

FIDŽIN TASAVALLAN KANSSA SOVITUT SITOUMUKSET VUONNA
2007

A            Demokratian periaatteiden
kunnioittaminen
Sitoumus nro 1
Vapaat ja rehelliset parlamenttivaalit
järjestetään 24 kuukauden kuluessa 1. päivästä maaliskuuta 2007 edellyttäen,
että se on Tyynenmeren saarten foorumin sihteeristön nimeämien riippumattomien
tarkastajien suorittaman arvioinnin päätelmien mukaista. Vaaleihin johtavia prosesseja valvotaan, mukautetaan ja
tarkistetaan tarvittaessa yhdessä sovittujen arviointiperusteiden mukaan. Tämän mukaisesti
·
väliaikaishallitus vahvistaa 30. kesäkuuta 2007
mennessä aikataulun, jossa esitetään päivämäärät uusien parlamenttivaalien
valmistelujen eri vaiheiden päätökseen saattamiselle,
·
aikataulussa määritetään väestölaskennan,
vaalipiirien rajojen uudelleen määrittelyn ja vaaliuudistuksen ajankohdat,
·
vaalipiirien rajojen määrittely ja vaaliuudistus
toteutetaan perustuslain mukaisesti,
·
keskusvaalilautakunnan toiminnan varmistamiseksi
toteutetaan toimenpiteitä, joihin kuuluu vaalivalvojan nimittäminen 30.
syyskuuta 2007 mennessä perustuslain mukaisesti,
·
varapresidentti nimitetään perustuslain mukaisesti.
Sitoumus nro 2
Väliaikaishallitus ottaa huomioon
kansalaisyhteiskunnan ja muiden merkittävien sidosryhmien kanssa käydyt
keskustelut hyväksyessään lainsäädäntöön sekä finanssi- ja muuhun politiikkaan
liittyviä merkittäviä aloitteita ja muutoksia.
B            Oikeusvaltioperiaate
Sitoumus nro 1
Väliaikaishallitus tekee parhaansa estääkseen
turvallisuusviranomaisia antamasta pelottelevia lausuntoja.
Sitoumus nro 2
Väliaikaishallitus pitää voimassa vuoden 1997
perustuslain ja takaa perustuslaillisten instituutioiden, kuten Fidžin
ihmisoikeuskomission, julkisen palvelun komission ja perustuslaillisten elinten
komission normaalin ja riippumattoman toiminnan. Suuren
heimopäälliköiden neuvoston huomattava itsenäisyys säilytetään ja sen toimintaa
jatketaan.
Sitoumus nro 3
Oikeuslaitoksen riippumattomuutta
kunnioitetaan täysimääräisesti, se saa työskennellä vapaasti, ja kaikki
asianosaiset noudattavat sen päätöksiä. Erityisesti
·
väliaikaishallitus sitoutuu nimittämään
perustuslain 138 §:n 3 momentissa tarkoitetun tuomioistuimen 15. heinäkuuta
2007 mennessä,
·
vastedes tuomarit nimitetään ja erotetaan tiukasti
perustuslain säännösten ja menettelysääntöjen mukaisesti,
·
asevoimat, poliisi tai väliaikaishallitus eivät
puutu millään tavalla oikeudenkäyntimenettelyyn, ja ne kunnioittavat
täysimääräisesti oikeusalan toimijoiden ammatinharjoitusta.
Sitoumus nro 4
Kaikki korruptioon liittyvät rikosasiat
käsitellään asianmukaisia lainkäyttökanavia käyttäen, ja muut väitettyjä
korruptiotapauksia tutkimaan mahdollisesti perustettavat elimet toimivat
perustuslain puitteissa.
C            Ihmisoikeudet ja
perusvapaudet
Sitoumus nro 1
Väliaikaishallitus toteuttaa kaikki
tarvittavat toimenpiteet helpottaakseen sitä, että kaikkien väitettyjen
ihmisoikeusrikkomusten tutkinta tai käsittely tapahtuu Fidžin lakien mukaisilla
menettelyillä ja foorumeilla.
Sitoumus nro 2
Väliaikaishallitus kumoaa
poikkeustilamääräykset toukokuussa 2007 edellyttäen, etteivät kansallinen
turvallisuus, yleinen järjestys ja yleinen turvallisuus ole uhattuina.
Sitoumus nro 3
Väliaikaishallitus sitoutuu huolehtimaan
siitä, että Fidžin ihmisoikeuskomissio toimii täysin riippumattomasti ja
perustuslain mukaisesti.
Sitoumus nro 4
Sananvapautta ja tiedotusvälineiden vapautta
kunnioitetaan täysimääräisesti niiden kaikissa muodoissa perustuslaissa
säädetyn mukaisesti.
D         Sitoumusten
noudattamisen seuranta
Sitoumus nro 1
Väliaikaishallitus sitoutuu käymään
säännöllistä vuoropuhelua mahdollistaakseen edistymisen arvioinnin ja antaa
EU:n ja Euroopan komission viranomaisille ja edustajille mahdollisuuden
tutustua rajoituksetta kaikkiin tietoihin, jotka liittyvät ihmisoikeuksia,
demokratian rauhanomaista palauttamista ja oikeusvaltion toteutumista Fidžillä
koskeviin asioihin.
Sitoumus nro 2
Väliaikaishallitus tekee täyttä yhteistyötä
EU:n mahdollisesti tekemien, edistymistä arvioivien ja seuraavien tarkastuskäyntien
aikana.
Sitoumus nro 3
Väliaikaishallitus raportoi tilanteen
edistymisestä Cotonoun sopimuksen olennaisten osien ja sitoumusten osalta
toimittamalla kertomuksen joka kolmas kuukausi 30 päivästä kesäkuuta 2007
alkaen.
Tiettyjä asioita voidaan käsitellä
tuloksellisesti vain pragmaattisella lähestymistavalla, jossa otetaan huomioon
nykyinen tilanne ja tähdätään tulevaisuuteen.
[1]               EYVL L 317, 15.12.2000, s. 3.
[2]               EUVL L 287, 4.11.2010, s. 3.
[3]               EYVL L 317, 15.12.2000, s. 376.
[4]               EUVL L 378, 27.12.2006, s. 41.
[5]               EUVL L 260, 5.10.2007, s. 15.
[6]               EUVL L 262, 6.10.2009, s. 43.
[7]               EUVL L 89, 9.4.2010, s. 7.
[8]               EUVL L 260, 2.10.2010, s.10.
[9]               EUVL L 93, 7.4.2011, s. 2.
[10]             EUVL L 252, 28.9.2011, s. 1.
[11]             EUVL L 263, 28.9.2012, s. 2.


Avis juridique important

|

52001SC1341

Luonnos: ETA:n sekakomitean päätös, ETA-sopimuksen liitteen IV (Energia) muuttamisesta - Luonnos yhteisön yhteiseksi kannaksi  /* SEK/2001/1341 lopull. */

Luonnos: ETA:N SEKAKOMITEAN PÄÄTÖS, ETA-sopimuksen liitteen IV (Energia) muuttamisesta - Luonnos yhteisön yhteiseksi kannaksi(komission esittämä)Perustelut1. Tarvittavan oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva yhteisön lainsäädäntö osaksi ETA-sopimusta mahdollisimman pian sen antamisen jälkeen.2. ETA:n sekakomitean olisi tästä syystä tehtävä liitteenä oleva päätös ETA-sopimuksen liitteen IV muuttamisesta lisäämällä siihen energia-alalla annetut uudet säädökset. Päätös koskee seuraavaa säädöstä:- 398 L 0030: Euroopan parlamentin ja neuvoston direktiivi 98/30/EY, annettu 22 päivänä kesäkuuta 1998, maakaasun sisämarkkinoita koskevista yhteisistä säännöistä (EYVL L 204, 21.7.1998, s. 1), sellaisena kuin se on oikaistuna Euroopan yhteisöjen virallisessa lehdessä L 245, 4.9.1998, s. 43.3. Ehdotus sisältää yhden mukautuksen (g), joka ei ole tekninen:Liechtenstein tarkistaa lainsäädäntöään energia-alalla saattaakseen sähkö- ja kaasualansa yhteisön lainsäädännön mukaisiksi. Liechtensteinille on myönnetty siirtymäkausi sähköalan säännösten saattamisessa osaksi kansallista lainsäädäntöä, ja samaa aikataulua on koordinoinnin vuoksi ehdotettu kaasun osalta.4. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan a alakohdan mukaan neuvosto vahvistaa yhteisön kannan päätöksiin, joiden tavoitteena on yhteisön lainsäädäntöön kuuluvan säännöksen laajentaminen koskemaan ETA:a tekemällä siihen teknisiä mukautuksia suurempia muutoksia.5. Neuvostoa pyydetään hyväksymään liitteenä oleva luonnos ETA:n sekakomitean päätökseksi.Luonnos: ETA:N SEKAKOMITEAN PÄÄTÖS, ETA-sopimuksen liitteen IV (Energia) muuttamisestaETA:n SEKAKOMITEA, jokaottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä 'sopimus', ja erityisesti sen 98 artiklan,sekä katsoo seuraavaa:(1) Sopimuksen liite IV muutettiin ... tehdyllä ETA:n sekakomitean päätöksellä N:o ... [1].[1]   EYVL L ...(2) Maakaasun sisämarkkinoita koskevista yhteisistä säännöistä 22 päivänä kesäkuuta 1998 annettu Euroopan parlamentin ja neuvoston direktiivi 98/30/EY [2], sellaisena kuin se on oikaistuna EYVL L 245, 4.9.1998, s. 43, olisi otettava osaksi sopimusta,[2]   EYVL L 204, 21.7.1998, s. 1.ON PÄÄTTÄNYT SEURAAVAA:1 artiklaLisätään sopimuksen liitteessä IV olevan 14 kohdan jälkeen (Euroopan parlamentin ja neuvoston direktiivi 96/92/EY) kohta seuraavasti:"15. 398 L 0030: Euroopan parlamentin ja neuvoston direktiivi 98/30/EY, annettu 22 päivänä kesäkuuta 1998, maakaasun sisämarkkinoita koskevista yhteisistä säännöistä (EYVL L 204, 21.7.1998, s. 1), sellaisena kuin se on oikaistuna EYVL L 245, 4.9.1998, s. 43.Tätä sopimusta sovellettaessa direktiiviä koskevat seuraavat mukautukset:a) 3 artiklan 2 kohdassa "perustamissopimuksen asiaankuuluvia määräyksiä ja erityisesti sen 90 artiklaa" tarkoittaa "Eta-sopimuksen asiaankuuluvia määräyksiä ja erityisesti sen 59 artiklaa";b) 3 artiklan 3 kohdassa "perustamissopimuksen 90 artiklan" tarkoittaa "ETA-sopimuksen 59 artiklan";c) 3 artiklan 3 kohdassa "Yhteisön etuihin" tarkoittaa "sopimuspuolten etuihin";d) lisätään 5 artiklan loppuun seuraava: ", siten kuin siihen viitataan ja sitä on mukautettu ETA-sopimuksen soveltamista varten";e) lisätään 13 artiklan 2 kohdan ensimmäiseen virkkeeseen seuraava: ", siten kuin siihen viitataan ja sitä on mukautettu ETA-sopimuksen soveltamista varten";f) 22 artiklan 2 kohdassa "perustamissopimuksen määräykset ja erityisesti sen 86 artikla" tarkoittaa "ETA-sopimuksen määräykset ja erityisesti sen 54 artikla";g) tämän direktiivin säännökset pannaan täytäntöön Liechtensteinin lainsäädännöllä 1 päivään heinäkuuta 2002 mennessä."2 artiklaEuroopan parlamentin ja neuvoston direktiivin 98/30/EY, sellaisena kuin se on oikaistuna EYVL L 245, 4.9.1998, s. 43, islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia.3 artiklaTämä päätös tulee voimaan ..., jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle [3].[3]  Valtiosäännön asettamat vaatimukset on ilmoitettu.4 artiklaTämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa.Tehty Brysselissä  päivänä  kuuta .ETA:n sekakomitean puolestaPuheenjohtajaETA:n sekakomitean sihteerit


Avis juridique important

|

52000SC1005

Luonnos: ETA:N Sekakomitean päätös yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta - Luonnos yhteisön yhteiseksi kannaksi  /* SEK/2000/1005 lopull. */

Luonnos:  ETA:N SEKAKOMITEAN PÄÄTÖS yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta - Luonnos yhteisön yhteiseksi kannaksi(komission esittämä)PERUSTELUT1. ETA-sopimuksen pöytäkirjaan 31 sisältyy erityismääräyksiä yhteisön ja ETA:n EFTA-valtioiden yhteistyöstä muilla kuin neljän vapauden alaan kuuluvilla aloilla.2. Liitteenä olevan ETA:n sekakomitean päätösluonnoksen tarkoituksena on muuttaa pöytäkirja 31 yhteistyön laajentamiseksi kansanterveyden alalla. Siinä vahvistetaan yhteistyökehys ja yksityiskohtaiset säännöt ETA:n EFTA-valtioiden täysimääräiselle osallistumiselle yhteisön tämän alan ohjelmaan ja toimiin:- Euroopan parlamentin ja neuvoston päätös N:o 2119/98/EY, tehty 24 päivänä syyskuuta 1998, tartuntatautien epidemiologisen seurannan ja valvonnan verkoston perustamisesta yhteisöön.3. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan mukaan neuvosto vahvistaa komission ehdotuksesta yhteisön kannan tällaisiin päätöksiin.4. Luonnos ETA:n sekakomitean päätökseksi esitetään neuvoston hyväksyttäväksi. Komissio toivoisi voivansa saattaa yhteisön kannan ETA:n sekakomitean käsiteltäväksi kesäkuussa 2000, mutta ei kuitenkaan ennen kuin sekakomitean päätös N:o 83/1999, jolla pöytäkirjaan integroidaan henkilötietojen suojasta annettu neuvoston direktiivi 95/46/EY, on tullut voimaan.Luonnos: ETA:N SEKAKOMITEAN PÄÄTÖS yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisestaETA:n SEKAKOMITEA, jokaottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä 'sopimus', ja erityisesti sen 86 ja 98 artiklan,sekä katsoo seuraavaa:(1) Sopimuksen pöytäkirja 31 muutettiin ... päivänä ....kuuta .... tehdyllä ETA:n sekakomitean päätöksellä N:o...  [1].[1]  EYVL L ...(2) Sopimuspuolten yhteistyö on tarkoituksenmukaista laajentaa käsittämään tartuntatautien epidemiologisen seurannan ja valvonnan verkoston perustaminen yhteisöön (Euroopan parlamentin ja neuvoston päätös N:o 2119/98/EY [2]).[2]  EYVL L 268, 3.10.1998, s. 1.(3) sopimuksen pöytäkirja 31 olisi tämän vuoksi muutettava, jotta tämä laajennettu yhteistyö voitaisiin aloittaa 1 päivänä tammikuuta 2000,ON PÄÄTTÄNYT SEURAAVAA:1 artiklaMuutetaan sopimuksen pöytäkirjassa 31 oleva 16 artikla seuraavasti:1. lisätään 1 kohdan loppuun luetelmakohta seuraavasti:"- 398 D 2119: Euroopan parlamentin ja neuvoston päätös N:o 2119/98/EY, tehty 24 päivänä syyskuuta 1998, tartuntatautien epidemiologisen seurannan ja valvonnan verkoston perustamisesta yhteisöön (EYVL L 268, 3.10.1998, s. 1)."2. Korvataan 2 kohta tekstillä seuraavasti:EFTA-valtiot osallistuvat 1 kohdan kolmessa ensimmäisessä luetelmakohdassa tarkoitettuihin yhteisön ohjelmiin ja toimiin 1 päivästä tammikuuta 1996, neljännessä luetelmakohdassa tarkoitettuun ohjelmaan 1 päivästä tammikuuta 1997, viidennessä luetelmakohdassa tarkoitettuun ohjelmaan 1 päivästä tammikuuta 1998 ja kuudennessa, seitsemännessä ja kahdeksannessa luetelmakohdassa tarkoitettuun ohjelmaan 1 päivästä tammikuuta 2000."2 artiklaTämä päätös tulee voimaan ..., jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle [3].[3]  [Valtiosäännön asettamat vaatimuksiet on ilmoitettu.][ Ei ilmoitusta valtiosäännön asettamista velvoituksista.]Päätöstä sovelletaan 1 päivästä tammikuuta 2000.3 artiklaTämä päätös julkaistaan Euroopan yhteisöjen virallisen lehden ETA-osastossa ja Euroopan yhteisöjen virallisen lehden ETA-täydennysosassa.Tehty Brysselissä ... 2000.ETA:n sekakomitean puolestaPuheenjohtajaETA:n sekakomitean sihteerit


Avis juridique important

|

52004SC0301

Luonnos ETA:n sekakomitean päätös ETA-sopimuksen liitteen XXI (Tilastot) muuttamisesta - Luonnos yhteisön yhteiseksi kannaksi -  /* SEK/2004/0301 lopull. */

Luonnos ETA:N SEKAKOMITEAN PÄÄTÖS ETA-sopimuksen liitteen XXI (Tilastot) muuttamisesta - Luonnos yhteisön yhteiseksi kannaksi -(komission esittämä)PERUSTELUT1. Tarvittavan oikeusvarmuuden ja yhdenmukaisuuden varmistamiseksiETA:n sekakomitean on otettava kaikki asiaankuuluva yhteisön lainsäädäntö osaksi ETA-sopimusta mahdollisimman pian sen antamisen jälkeen.2. ETA:n sekakomitean olisi tästä syystä tehtävä liitteenä oleva päätösETA-sopimuksen liitteen XXI muuttamisesta lisäämällä siihen tilastojen alalla annetut uudet säädökset. Päätös koskee seuraavaa säädöstä:- 32002 R 1889: Komission asetus (EY) N:o 1889/2002, annettu 23 päivänä lokakuuta 2002, asetuksen (EY) N:o 2223/96 täydentämisestä ja muuttamisesta Euroopan kansantalouden tilinpidon ja aluetilinpidon järjestelmässä (EKT) suoritettavan välillisten rahoituspalveluiden (FISIM) kohdentamisen osalta annetun neuvoston asetuksen (EY) N:o 448/98 täytäntöönpanosta (EYVL L 286, 24.10.2002, s. 11).3. ETA-sopimuksen liitettä XXI olisi laajennettava sisällyttämällä siihen edellä mainittu asetus. ETA:n sekakomitean päätösluonnos sisältää Liechtensteinia koskevan poikkeuksen ja Norjaa koskevan mukautuksen, jonka täytäntöönpanoon tarvitaan lisäaikaa.4. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan a alakohdan mukaan neuvosto vahvistaa yhteisön kannan päätöksiin, joiden tavoitteena on yhteisön lainsäädäntöön kuuluvan säännöksen laajentaminen merkittävin muutoksin.5. ETA:n sekakomitean päätösluonnos annetaan neuvoston hyväksyttäväksi, jonka jälkeen komissio esittää yhteisön kannan ETA:n sekakomiteassa.Luonnos ETA:N SEKAKOMITEAN PÄÄTÖS  ETA-sopimuksen liitteen XXI (Tilastot) muuttamisestaETA:N SEKAKOMITEA, jokaottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä 'sopimus', ja erityisesti sen 98 artiklan,sekä katsoo seuraavaa:(1) Sopimuksen liite XXI muutettiin [...] tehdyllä ETA:n sekakomitean päätökselläN:o [...] [1].[1]  EUVL C [...], [...], s. [...].(2) Asetuksen (EY) N:o 2223/96 täydentämisestä ja muuttamisesta Euroopan kansantalouden tilinpidon ja aluetilinpidon järjestelmässä (EKT) suoritettavan välillisten rahoituspalveluiden (FISIM) kohdentamisen osalta annetun neuvoston asetuksen (EY) N:o 448/98 täytäntöönpanosta 23 päivänä lokakuuta 2002 annettu komission asetus (EY) N:o 1889/2002 [2] olisi otettava osaksi sopimusta.[2]  EYVL L 286, 24.10.2002, s. 11.(3) Tätä päätöstä ei sovelleta Liechtensteiniin,ON PÄÄTTÄNYT SEURAAVAA:1 artiklaLisätään sopimuksen liitteessä XXI olevan 19dc kohdan (Euroopan parlamentin ja neuvoston asetus (EY) N:o 1221/2002) jälkeen kohta seuraavasti:- "19dd. 32002 R 1889: Komission asetus (EY) N:o 1889/2002, annettu- 23 päivänä lokakuuta 2002, asetuksen (EY) N:o 2223/96 täydentämisestä ja muuttamisesta Euroopan kansantalouden tilinpidon ja aluetilinpidon järjestelmässä (EKT) suoritettavan välillisten rahoituspalveluiden (FISIM) kohdentamisen osalta annetun neuvoston asetuksen (EY) N:o 448/98 täytäntöönpanosta- (EYVL L 286, 24.10.2002, s. 11).Tätä sopimusta sovellettaessa asetusta koskevat seuraavat mukautukset:(a) Tätä asetusta ei sovelleta Liechtensteiniin.(b) Tätä asetusta sovelletaan Norjaan 1 päivästä tammikuuta 2006.".2 artiklaAsetuksen (EY) N:o 1889/2002 islannin- ja norjankieliset tekstit, jotka julkaistaanEuroopan unionin virallisen lehden ETA-täydennysosassa, ovat todistusvoimaisia.3 artiklaTämä päätös tulee voimaan [...], jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle [3].[3]  [Valtiosäännön asettamista vaatimuksista ei ole ilmoitettu.]4 artiklaTämä päätös julkaistaan Euroopan unionin virallisen lehden ETA-osastossa jaETA-täydennysosassa.Tehty BrysselissäETA:n sekakomitean puolestaPuheenjohtajaETA:n sekakomitean sihteerit


Avis juridique important

|

52004SC1236

Luonnos ETA:n sekakomitean päätös ETA-sopimuksen pöytäkirjan 31 (yhteistyöstä muilla kuin neljän vapauden alaan kuuluvilla erityisalueilla) muuttamisesta - Luonnos yhteisön yhteiseksi kannaksi –  /* SEK/2004/1236 lopull. */

Luonnos ETA:N SEKAKOMITEAN PÄÄTÖS ETA-sopimuksen pöytäkirjan 31 (yhteistyöstä muilla kuin neljän vapauden alaan kuuluvilla erityisalueilla) muuttamisesta - Luonnos yhteisön yhteiseksi kannaksi -(komission esittämä)PERUSTELUT1. ETA-sopimuksen pöytäkirjaan 31 sisältyy erityismääräyksiä yhteisön ja ETA:n EFTA-valtioiden yhteistyöstä muilla kuin neljän vapauden alaan kuuluvilla erityisaloilla.2. Liitteenä olevan ETA:n sekakomitean päätösluonnoksen tavoitteena on muuttaa pöytäkirja 31 yhteistyön laajentamiseksi kattamaan yhteisön toimintaohjelman perustaminen Euroopan laajuisesti toimivien koulutusalan yksiköiden sekä alan yksittäistoimien tukemiseksi. Se muodostaa siten oikeusperustan ETA:n EFTA-valtioiden osallistumiselle 1 päivästä tammikuuta 2005 tähän ohjelmaan ja sen rahoitukseen. Päätös koskee seuraavaa:32004 D 0791: Euroopan parlamentin ja neuvoston päätös N:o 791/2004/EY, yhteisön toimintaohjelmasta tällä alalla.3. ETA-sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan mukaan neuvosto vahvistaa komission ehdotuksesta yhteisön kannan tällaisiin päätöksiin.4. ETA:n sekakomitean päätösluonnos annetaan neuvoston hyväksyttäväksi, jonka jälkeen komissio esittää yhteisön kannan ETA:n sekakomiteassamahdollisimman pian.Luonnos ETA:N SEKAKOMITEAN PÄÄTÖS ETA-sopimuksen pöytäkirjan 31 (yhteistyöstä muilla kuin neljän vapauden alaan kuuluvilla erityisalueilla) muuttamisestaETA:N SEKAKOMITEA, jokaottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä 'sopimus', ja erityisesti sen 86 ja 98 artiklan,sekä katsoo seuraavaa:(1) Sopimuksen pöytäkirja 31 muutettiin ... päivänä ...kuuta ... tehdyllä ETA:n sekakomitean päätöksellä N:o .../.... [1].[1]  EUVL C [...], [...], s. [...].(2) On aiheellista laajentaa sopimuspuolten yhteistyö kattamaan yhteisön toimintaohjelman perustamisesta Euroopan laajuisesti toimivien koulutusalan yksiköiden sekä alan yksittäistoimien tukemiseksi tehty Euroopan parlamentin ja neuvoston päätös N:o 791/2004/EY [2].[2]  EUVL L 138, 30.4.2004, s. 31.(3) Sopimuksen pöytäkirja 31 olisi tämän vuoksi muutettava, jotta tämä laajennettu yhteistyö voitaisiin aloittaa 1 päivänä tammikuuta 2005,ON PÄÄTTÄNYT SEURAAVAA:1 artiklaMuutetaan sopimuksen pöytäkirjassa 31 oleva 4 artikla seuraavasti:1. Korvataan 2h kohdan johdannossa oleva ilmaus "ohjelma" ilmauksella "ohjelmat".2. Lisätään 2h kohtaan seuraava luetelmakohta:"- 32004 D 0791: Euroopan parlamentin ja neuvoston päätös N:o 791/2004/EY, yhteisön toimintaohjelman perustamisesta Euroopan laajuisesti toimivien koulutusalan yksiköiden sekä alan yksittäistoimien tukemiseksi (EUVL L 138, 30.4.2004, s. 31).Tätä sopimusta sovellettaessa päätöksen säännöksiä koskee seuraava mukautus:EFTA-valtiot osallistuvat ohjelman toimiin 2, 3A, 3B ja 3C.".2 artiklaTämä päätös tulee voimaan seuraavana päivänä sen jälkeen, kun viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle [3].[3]  [Valtiosäännön asettamat vaatimukset on ilmoitettu.] [Valtiosäännön asettamista vaatimuksista ei ole ilmoitettu.]Sitä sovelletaan 1 päivästä tammikuuta 2005.3 artiklaTämä päätös julkaistaan Euroopan unionin virallisen lehden ETA-osastossa jaETA-täydennysosassa.Tehty Brysselissä [...] päivänä [...]kuutaETA:n sekakomitean puolestaPuheenjohtajaETA:n sekakomitean sihteerit


Avis juridique important

|

52000SC2273

Luonnos: EY-Kypros-assosiaationeuvoston päätös Euroopan talousyhteisön ja kyproksen tasavallan välisen assosiaatiosopimuksen alkuperätuotteiden käsitteen määritelmää koskeviin määräyksiin tehtävistä poikkeuksista  /* SEK/2000/2273 lopull. */

Luonnos: EY-KYPROS-ASSOSIAATIONEUVOSTON PÄÄTÖS Euroopan talousyhteisön ja Kyproksen tasavallan välisen assosiaatiosopimuksen alkuperätuotteiden käsitteen määritelmää koskeviin määräyksiin tehtävistä poikkeuksista(komission esittämä)PERUSTELUTEuroopan talousyhteisön ja Kyproksen sopimuksen voimassa olevien alkuperäsääntöjen mukaisesti yhteisöön tuoduille Kyproksessa valmistetuille vaatteille voidaan myöntää etuuskohtelu ainoastaan silloin, jos ne on valmistettu Kyproksessa tai yhteisössä kudotusta kankaasta.Koska Kyproksessa ei käytännössä esiinny kudontatoimintaa, maalle myönnettiin assosiaatiosopimuksen tultua voimaan vuonna 1973 miesten vaatteita koskeva poikkeus, jolla sallittiin tuontikankaan käyttö.Vastaavanlainen poikkeus myönnettiin vuonna 1989 kahdeksi vuodeksi naisten vaatteille ja miesten paidoille 28 päivänä heinäkuuta 1989 tehdyllä ETY:n ja Kyproksen assosiaationeuvoston päätöksellä N:o 1/89 [1], ja sen voimassaoloa jatkettiin neljällä kaksivuotiskaudella 19 päivänä joulukuuta 1991, 14 päivänä helmikuuta 1994, 22 päivänä joulukuuta 1995 ja 24 päivänä heinäkuuta 1997 tehdyillä päätöksillä N:o 1/91 [2], 1/94 [3], 1/95 [4] ja 1/97 [5].[1]  EYVL L 230, 8.8.1989, s. 3.[2]  EYVL L 372, 31.12.1991, s. 37.[3]  EYVL L 53, 24.2.1994, s. 19.[4]  EYVL L 326, 30.12.1995, s. 63.[5]  EYVL L 215, 7.8.1997, s. 36.Kypros on pyytänyt kyseisen poikkeuksen voimassaoloajan jatkamista, ja luonnos EY-Kypros-assosiaationeuvoston päätökseksi poikkeuksen voimassaoloajan jatkamisesta toimitetaan neuvostoon hyväksyttäväksi.Komissio hallinnoi kyseisessä päätöksessä vahvistettuja määrällisiä rajoituksia.Luonnos:EY-KYPROS-ASSOSIAATIONEUVOSTON PÄÄTÖSEuroopan talousyhteisön ja Kyproksen tasavallan välisen assosiaatiosopimuksen alkuperätuotteiden käsitteen määritelmää koskeviin määräyksiin tehtävistä poikkeuksistaEY-KYPROS-ASSOSIAATIONEUVOSTO, jokaottaa huomioon Brysselissä 19 päivänä joulukuuta 1972 allekirjoitetun Euroopan talousyhteisön ja Kyproksen tasavallan välisen assosiointisopimuksen [6], jäljempänä 'sopimus',[6]  EYVL L 133, 21.5.1973, s. 2.ottaa huomioon sopimuksen lisäpöytäkirjan liitteenä olevan käsitteen alkuperätuotteet määritelmää ja hallinnollisen yhteistyön menetelmiä koskevan pöytäkirjan [7] ja erityisesti sen 25 artiklan,[7]  EYVL L 339, 28.12.1977, s. 2.sekä katsoo seuraavaa:(1) Luxemburgissa 19 päivänä lokakuuta 1987 allekirjoitetun ja 1 päivänä tammikuuta 1988 voimaan tulleen Euroopan talousyhteisön ja Kyproksen tasavallan assosiointisopimuksen toisen vaiheen täytäntöönpanon edellytyksiä ja yksityiskohtaisia sääntöjä sekä sopimuksen tiettyjen määräysten mukauttamista koskevan pöytäkirjan [8] päätösasiakirjan liitteenä olevassa, alkuperäsääntöjä koskevassa sopimuspuolten yhteisessä julistuksessa sovittiin, että yhteisö ja EY-Kypros-assosiaationeuvosto tekevät pöytäkirjan tultua voimaan päätöksen Kyproksen pyytämistä lisäpoikkeuksista alkuperäsääntöihin, joita sovelletaan yhteisen tullitariffin nimikkeisiin 6102 ja 6103 kuuluviin tuotteisiin ja jotka otettiin käyttöön 1 päivänä tammikuuta 1988 yhdistetyn nimikkeistön (CN) nimikkeiden 6204, 62.05 ja 6206 osalta.[8]  EYVL L 393, 31.12.1987, s. 2.(2) Kyprokselle myönnettiin poikkeus alkuperätuotteiden käsitteen määritelmää koskevista määräyksistä kyseessä olevien tuotteiden osalta vuosiksi 1989-1999.(3) Kypros toimitti poikkeuksen voimassaoloajan jatkamista koskevan pyynnön 19 päivänä heinäkuuta 2000.(4) Poikkeuksen tarve on edelleen olemassa; tämän vuoksi poikkeus olisi myönnettävä kahdeksi vuodeksi,ON PÄÄTTÄNYT SEURAAVAA:1 artiklaPoiketen siitä, mitä käsitteen alkuperätuotteet määritelmää ja hallinnollisen yhteistyön menetelmiä koskevan pöytäkirjan 3 artiklan 1 kohdassa määrätään, tämän päätöksen liitteessä I lueteltuja, Kyproksessa valmistettuja tuotteita pidetään sopimusta sovellettaessa alkuperätuotteina jäljempänä ilmoitettujen määrien rajoissa ja esitettyjen edellytysten mukaisesti.2 artiklaLiitteessä I lueteltuja tuotteita pidetään 1 artiklaa sovellettaessa Kyproksen alkuperätuotteina, jos Kyproksessa tapahtuneen valmistuksen tai käsittelyn tuloksena saadut tuotteet luokitellaan eri tariffinimikkeeseen kuin valmistuksessa tai käsittelyssä käytetyt ainekset.Sen estämättä, mitä 1 kohdassa säädetään, vaatteiden valmistusta CN-koodiin 6217 90 00 kuuluvista vaatteiden osista ei kuitenkaan pidetä riittävänä valmistuksena tai käsittelynä, elleivät kyseessä ole yhteisöstä hankitut määrämittoihin leikatusta kankaasta valmistetut osat, jotka kauppalaskusta tai muusta liitteessä III olevan mallin mukaan laaditusta saateasiakirjasta muodostuva hankkijan ilmoitus kattaa.3 artiklaEdellä 1 artiklassa tarkoitettujen tuotteiden valmistukseen käytetyille muille kuin Kyproksen tai yhteisön alkuperäaineksille ei myönnetä missään muodossa tullinpalautusta taikka vapautusta tulleista tai muista vaikutukseltaan tulleja vastaavista maksuista paitsi niiltä osin, kuin niiden määrät ylittävät yhteisen tullitariffin vastaavat tullit.4 artiklaLiitteessä I ilmoitettuja määriä hallinnoi komissio, joka toteuttaa kaikki niiden tehokkaan hallinnoinnin vuoksi suotavina pitämänsä hallinnolliset toimenpiteet.Jos tuoja esittää vapaaseen liikkeeseen luovutusta koskevan ilmoituksen jossakin jäsenvaltiossa pyytäen tässä päätöksessä säädettyä etua ja jos tulliviranomaiset hyväksyvät kyseisen ilmoituksen, asianomaisen jäsenvaltion on ilmoitettava komissiolle haluavansa lukea tarvitsemansa määrän kiintiöön.Kiintiöön lukemista koskevat hakemukset, joissa on mainittava kyseisten ilmoitusten hyväksymispäivämäärä, on toimitettava komissiolle viipymättä.Komissio antaa luvan kiintiöön lukemiseen kiintiössä jäljellä olevan määrän sallimissa rajoissa niiden päivämäärien mukaisessa järjestyksessä, joina jäsenvaltioiden tulliviranomaiset ovat hyväksyneet vapaaseen liikkeeseen luovutusta koskevat ilmoitukset.Jos jäsenvaltio ei käytä kiintiöön luettuja määriä, sen on mahdollisimman pian palautettava ne kyseiseen kiintiöön.Jos haetut määrät ovat suuremmat kuin kyseisen kiintiön käytettävissä oleva määrä, määrät jaetaan suhteessa haettuihin määriin. Komissio ilmoittaa kiintiöihin luetut määrät jäsenvaltioille.Jäsenvaltioiden on taattava tuojille jatkuva ja tasapuolinen mahdollisuus käyttää kiintiötä niin kauan kuin kiintiön jäljellä oleva määrä sen sallii.5 artiklaKyproksen tulliviranomaisten on toteutettava tarvittavat toimenpiteet varmistaakseen 1 artiklassa tarkoitettujen tuotteiden vientimäärien valvonnan. Niiden tämän päätöksen mukaisesti antamissa todistuksissa on oltava viittaus päätökseen. Kyproksen toimivaltaisten viranomaisten on toimitettava komissiolle kolmen kuukauden välein ilmoitus niistä määristä, joille on annettu EUR.1-tavaratodistukset tämän päätöksen mukaisesti, sekä näiden todistusten järjestysnumerot. Niiden on myös toimitettava komissiolle kuukausittain selvitys liitteessä II lueteltujen kankaiden tuonnista Kyprokseen ja sieltä tapahtuvasta viennistä.6 artiklaTämän päätöksen nojalla annettuihin EUR.1-tavaratodistuksiin on kohtaan "huomautuksia" tehtävä seuraava merkintä jollakin niistä kielistä, joilla sopimus on laadittu:"POIKKEUS - PÄÄTÖS N:o ...VÄHENTÄMINEN YHTEISÖN KIINTIÖSTÄ".7 artiklaKypros ja Euroopan yhteisön jäsenvaltiot toteuttavat tämän päätöksen täytäntöönpanemiseksi tarvittavat toimenpiteet siltä osin kuin asia niitä koskee.Tämä päätös tulee voimaan päivänä, jona se tehdään.Tätä päätöstä sovelletaan kahden vuoden ajan sen tekemispäivästä alkaen.TehtyAssosiaationeuvoston puolesta  PuheenjohtajaLIITE I  PÄÄTÖKSEN 1 ARTIKLASSA SÄÄDETTY LUETTELO  (tuotteet, joihin poikkeusta sovelletaan)>TAULUKON PAIKKA>LIITE II  PÄÄTÖKSEN 5 ARTIKLASSA SÄÄDETTY LUETTELO  (tuotteet, joita koskevat tilastotiedot on ilmoitettava)CN-koodi  //  Tavaran kuvaus5407  5408  5512-5516  //  Kudotut kankaat, synteetti- tai muuntokuitufilamenttilankaa    Kudotut synteetti- tai muuntokatkokuitukankaatLIITE III  ILMOITUS TUOTTEISTA, JOILLA EI OLE ETUUSKOHTELUUN OIKEUTTAVAA ALKUPERÄASEMAA>TAULUKON PAIKKA>Huomautus:Edellä oleva teksti alaviitteiden mukaisilla huomautuksilla täydennettynä muodostaa hankkijan ilmoituksen. Alaviitteitä ei tarvitse sisällyttää ilmoitukseen.___________________________(1) _ Jos kyseessä on ainoastaan tietyt kauppalaskussa luetellut tavarat, niissä on oltava merkki tai tunnus, josta ne voidaan selvästi tunnistaa, ja tämä merkintä on mainittava ilmoituksessa seuraavasti: jotka luetellaan tässä kauppalaskussa ja joissa on merkki "......... on tuotettu..............................".--Jos käytetään muuta asiakirjaa kuin kauppalaskua tai kauppalaskun liitettä, kyseisen asiakirjan nimi on mainittava merkinnän 'kauppalasku' sijaan.(2) Yhteisö tai jäsenvaltio.(3) Tuotteen kuvaus on merkittävä aina. Kuvauksen on oltava tarkka ja riittävän yksityiskohtainen, jotta kyseiset tavarat voidaan luokitella tariffiin.(4) Tullausarvo merkitään ainoastaan, jos sitä vaaditaan.(5) Alkuperämaa merkitään ainoastaan, jos sitä vaaditaan. Kyseessä on oltava etuuskohteluun oikeuttava alkuperä, kaikkien muiden osalta merkitään "kolmas maa".(6) Lisätään seuraava virke "ja niille on suoritettu seuraava käsittely (yhteisössä) (jäsenvaltiossa) ............................. " sekä kuvaus suoritetusta käsittelystä, jos tätä vaaditaan.(7) Paikka ja päiväys.(8) Nimi ja tehtävä yhtiössä.(9) Allekirjoitus.RAHOITUSSELVITYS  TIETYISTÄ TEKSTIILITUOTTEISTA TEHTY EY-KYPROS-ASSOSIAATIONEUVOSTON PÄÄTÖS1. BUDJETTIKOHTA12 luvun 120 momentti (tullittomuus)2. OIKEUSPERUSTAETY:n ja Kyproksen assosiaatiosopimus, allekirjoitettu 19 päivänä joulukuuta 1972 - Pöytäkirjan 25 artikla.3. TOIMENPITEEN KUVAUSEY-Kypros-assosiaationeuvoston päätös Euroopan talousyhteisön ja Kyproksen tasavallan assosiaatiosopimuksen alkuperätuotteiden käsitteen määritelmää koskeviin määräyksiin tehtävistä poikkeuksista.4. TOIMENPITEEN YLEISTAVOITEAlkuperäsääntöjä koskevan poikkeuksen myöntäminen Kyprokselle kahdeksi vuodeksi tiettyjen vaatteiden osalta.5. TOIMENPITEEN KUSTANNUKSETPoikkeuksen soveltamisalaan kuuluvien tuotteiden keskimääräinen arvo vuosina 1998-2000 (elokuuhun saakka) on 2 592 200 euroa. Kyseisiin tuotteisiin sovellettava vähimmäistulli on 12,8 prosenttia silloin, kun nämä ovat peräisin kolmansista maista, ja 10,8 prosenttia yleisen tullietuusjärjestelmän (GSP-järjestelmän) mukaisesti. Vastaavasti yhteisön talousarviolle aiheutuva tulojen menetys on arviolta 280 000-330 000 euroa vuodessa.Tietoja voimassa olevista tai suunnitelluista ehkäisevistä toimenpiteistä ja suojatoimenpiteistä:Komissio vastaa määrien hallinnoinnista kiintiöiden jakomenettelyä noudattaen. Kaikissa Kyproksen viranomaisten tämän päätöksen nojalla antamissa todistuksissa on viitattava tähän päätökseen. Kyproksen tulliviranomaiset huolehtivat tuotteiden vientimäärien valvonnasta ja toimittavat komissiolle tiedot annetuista EUR.1-tavaratodistuksista. Kyproksen toimivaltaiset viranomaiset toimittavat komissiolle tiettyjen kankaiden tuontia ja vientiä koskevat tilastot.SELVITYS VAIKUTUKSISTA VAIKUTUKSET KILPAILUUN JA TYÖLLISYYTEEN YHTEISÖSSÄPäätösluonnokseen sisältyvien määrien perusteella voidaan todeta, että ehdotuksella ei ole merkittäviä vaikutuksia yhteisön kilpailukykyyn tai työllisyyteen.


Tärkeä oikeudellinen huomautus

|

52006SC1083

Luonnos ETA:n sekakomitean päätös yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta - Luonnos yhteisön yhteiseksi kannaksi  /* SEK/2006/1083 lopull. */

	[pic] | EUROOPAN YHTEISÖJEN KOMISSIO |Bryssel 4.9.2006SEK(2006) 1083 lopullinenLuonnosETA:N SEKAKOMITEAN PÄÄTÖSyhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta- Luonnos yhteisön yhteiseksi kannaksi - (komission esittämä)PERUSTELUT1. ETA-sopimuksen pöytäkirjaan 31 sisältyy erityismääräyksiä yhteisön ja ETA:n EFTA-valtioiden yhteistyöstä muilla kuin neljän vapauden alaan kuuluvilla erityisalueilla.2. Oheisen ETA:n sekakomitean päätösluonnoksen tarkoituksena on muuttaa pöytäkirjaa 31 sosiaalipolitiikan alaa koskevan yhteistyön laajentamiseksi. Tämä toteutetaan sisällyttämällä siihen jäljempänä oleva päätös. Sillä luodaan puitteet yhteistyölle ja vahvistetaan yksityiskohtaiset säännöt ETA:n EFTA-valtioiden täysipainoiselle osallistumiselle yhteisön ohjelmiin ja toimiin kyseisellä alalla tammikuun 1 päivästä 2007:- 32006 D 0771 : Euroopan yhdenvertaisten mahdollisuuksien teemavuoden 2007 — Tavoitteena oikeudenmukainen yhteiskunta perustamisesta 17 päivänä toukokuuta 2006 tehty Euroopan parlamentin ja neuvoston päätös N:o 771/2006/EY.3. ETA-sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan mukaan neuvosto vahvistaa komission ehdotuksesta yhteisön kannan tällaisiin päätöksiin.4. ETA:n sekakomitean päätösluonnos esitetään neuvostolle, jonka hyväksyttyä sen komissio esittää yhteisön kannan ETA:n sekakomiteassa mahdollisimman pian.LuonnosETA:N SEKAKOMITEAN PÄÄTÖSyhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisestaETA:N SEKAKOMITEA, jokaottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 artiklan ja 98 artiklan,sekä katsoo seuraavaa:(1) Sopimuksen pöytäkirjaa 31 muutettiin ... päivänä ...kuuta ... tehdyllä ETA:n sekakomitean päätöksellä N:o .../...[1]..(2) On aiheellista laajentaa sopimuspuolten yhteistyö koskemaan Euroopan yhdenvertaisten mahdollisuuksien teemavuoden 2007 — Tavoitteena oikeudenmukainen yhteiskunta perustamisesta 17 päivänä toukokuuta 2006 tehtyä Euroopan parlamentin ja neuvoston päätöstä N:o 771/2006/EY[2] .(3) Sopimuksen pöytäkirjaa 31 olisi tämän vuoksi muutettava, jotta tämä laajennettu yhteistyö voitaisiin aloittaa 1 päivänä tammikuuta 2007,ON PÄÄTTÄNYT SEURAAVAA:1 artiklaMuutetaan sopimuksen pöytäkirjassa 31 oleva 5 artikla seuraavasti:1. Korvataan kappale 5 seuraavasti:”5. EFTA-valtiot osallistuvat 8 kohdan kahdessa ensimmäisessä luetelmakohdassa tarkoitettuihin yhteisön ohjelmiin ja toimiin 1 päivästä tammikuuta 1996, kolmannessa luetelmakohdassa tarkoitettuun ohjelmaan 1 päivästä tammikuuta 2000, neljännessä luetelmakohdassa tarkoitettuun ohjelmaan 1 päivästä tammikuuta 2001, viidennessä ja kuudennessa luetelmakohdassa tarkoitettuihin ohjelmiin 1 päivästä tammikuuta 2002, seitsemännessä ja kahdeksannessa luetelmakohdassa tarkoitettuihin ohjelmiin 1 päivästä tammikuuta 2004 ja yhdeksännessä luetelmakohdassa tarkoitettuun ohjelmaan 1 päivästä tammikuuta 2007.”2. Lisätään 8 kohtaan luetelmakohta seuraavasti:”- 32006 D 0771 : Euroopan yhdenvertaisten mahdollisuuksien teemavuoden 2007 — Tavoitteena oikeudenmukainen yhteiskunta perustamisesta 17 päivänä toukokuuta 2006 tehty Euroopan parlamentin ja neuvoston päätös N:o 771/2006/EY (EUVL L 146, 31.5.2006, s. 1).”2 artiklaTämä päätös tulee voimaan seuraavana päivänä sen jälkeen, kun viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle*.Sitä sovelletaan 1 päivästä tammikuuta 2007.3 artiklaTämä päätös julkaistaan Euroopan unionin virallisen lehden ETA-osastossa ja ETA-täydennysosassa.Tehty BrysselissäETA:n sekakomitean puolestaPuheenjohtaja […]ETA:n sekakomitean sihteerit […] [1] EUVL L …[2] EUVL L 146, 31.5.2006, s. 1.* [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.]


Avis juridique important

|

52000SC0085

Luonnos: Komission päätös Venäjän federaatiosta tuotavia tiettyjä terästuotteita koskevien tiettyjen rajoitusten hallinnosta 12 päivänä syyskuuta 1997 tehdyn komission päätöksen N:o 2136/97/EHTY muuttamisesta  /* SEK/2000/0085 lopull. */

Luonnos: KOMISSION PÄÄTÖS Venäjän federaatiosta tuotavia tiettyjä terästuotteita koskevien tiettyjen rajoitusten hallinnosta 12 päivänä syyskuuta 1997 tehdyn komission päätöksen N:o 2136/97/EHTY muuttamisestaPERUSTELUTEuroopan hiili- ja teräsyhteisö ja Venäjän federaatio tekivät kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehdyn kumppanuus- ja yhteistyösopimuksen yhteydessä lokakuussa 1997 alakohtaisen sopimuksen tiettyjen terästuotteiden kaupasta, jäljempänä 'terässopimus'. Terässopimuksella luotiin perusta kahdenvälisen teräskaupan asteittaiselle ja ehdolliselle vapauttamiselle.Terässopimukseen on liitetty useita julistuksia, jotka ovat sen erottamaton osa. Erityisesti julistuksessa N:o 3 määrätään, että sopimuspuolet sopivat siitä, että ne eivät sovella toisen sopimuspuolen suhteen määrällisiä rajoituksia, tulleja, maksuja tai muita samankaltaisia toimenpiteitä rautaperäisten jätteiden ja romun vientiin.Tästä sitoumuksesta huolimatta Venäjän federaation hallitus antoi 16. huhtikuuta 1999 säädöksen, jolla otettiin käyttöön kuudeksi kuukaudeksi 15 prosentin tulli (yhdessä 15 euroa tonnilta -vähimmäismäärän kanssa) rauta- ja teräsperäisten jätteiden ja romun viennissä. Kyseisellä säädöksellä pyrittiin estämään teräksen tuotannossa tarvittavien raaka-aineiden väärinkäyttö ja ylläpitämään kotimaisten teräksen tuotantolaitosten toiminnan vähimmäistaso.Yhteisö on useita kertoja virallisesti huomauttanut Venäjän federaation viranomaisille, että kyseinen säädös on ristiriidassa terässopimuksen määräysten kanssa, ja pyytänyt poistamaan viipymättä rautaperäisen jätteiden ja romun Venäjältä tapahtuvassa viennissä kannettavat maksut.Useista neuvotteluista huolimatta Venäjän federaation hallitus jatkoi 28. lokakuuta 1999 rauta- ja teräsperäisten jätteiden ja romun viennissä kannettavan tullin käyttöönotosta annetun säädöksen voimassaoloa uudella kuuden kuukauden jaksolla.Säädöksillä pyritään rajoittamaan asianomaisten tuotteiden vientiä Venäjän federaatiosta, mistä syystä ne aiheuttavat vahinkoa yhteisön terästeollisuudelle lisäämällä huomattavasti rautaperäisten jätteiden ja romun maailmanmarkkinahintaan kohdistuvia paineita. Kyseinen hinta on noussut voimakkaasti vuoden 1999 viimeisten kuukausien aikana. Rautaperäisten jätteiden ja romun hinnan nouseminen yhdellä eurolla tonnilta vastaa noin 60 miljoonan euron lisäkustannuksia yhteisön terästeollisuudelle.Tästä syystä tarvittaisiin asianmukaisia kaupallisia seuraamuksia niin kauan kuin Venäjän federaatio jatkaa terässopimuksen määräysten rikkomista. Ehdotuksessa suositellaan, että yhteisön Venäjän federaatiosta tuomiin tiettyihin terästuotteisiin sovellettavia vuoden 2000 määrällisiä rajoituksia pienennetään 20 prosentilla terässopimuksessa alunperin vahvistetuista määristä. Ehdotus vastaa 15 prosentin nimellistä pienentämistä vuoden 1999 määriin verrattuna, ja kaupallisena seuraamuksena sen suuruus on noin 30 miljoonaa euroa. Tämä toimenpide on suhteutettu kyseiseen rikkomiseen nähden.Ehdotetut toimenpiteet perustuvat kumppanuus- ja yhteistyösopimuksen 107 artiklan 2 kohdan määräyksiin, joissa määritellään menettely, jonka mukaisesti sopimuspuoli voi toteuttaa asianmukaisia toimenpiteitä, jos se katsoo, että toinen sopimuspuoli ei ole täyttänyt velvollisuuksiaan.Luonnos:KOMISSION PÄÄTÖSVenäjän federaatiosta tuotavia tiettyjä terästuotteita koskevien tiettyjen rajoitusten hallinnosta 12 päivänä syyskuuta 1997 tehdyn komission päätöksen N:o 2136/97/EHTY muuttamisestaEUROOPAN YHTEISÖJEN KOMISSIO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan,on kuullut neuvoa-antavaa komiteaa ja saanut neuvoston yksimielisen puoltavan lausunnon,sekä katsoo seuraavaa:(1) Venäjän federaatiosta tuotavia tiettyjä terästuotteita koskevien tiettyjen rajoitusten hallinnosta 12 päivänä syyskuuta 1997 tehdyllä komission päätöksellä N:o 2136/97/EHTY [1] pannaan yhteisön lainsäädännössä täytäntöön Euroopan hiili- ja teräsyhteisön ja Venäjän federaation välillä tiettyjen terästuotteiden kaupasta tehdyn sopimuksen [2], jäljempänä 'terässopimus', määräykset. Tämä sopimus on osa yleisempää kumppanuus- ja yhteistyösopimusta kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken [3], jäljempänä 'PCA-sopimus', kuten asiasta määrätään viimeksi mainitun sopimuksen 21 artiklassa.[1] EYVL L 300, 4.11.1997, s. 15.[2] Komission päätös, tehty 12 päivänä syyskuuta 1997 - EYVL L 300, 4.11.1997, s. 51.[3] EYVL L 327, 28.11.1997, s. 3.(2) Terässopimukseen on liitetty useita julistuksia, jotka ovat sen erottamaton osa. Erityisesti julistuksessa N:o 3 määrätään, että sopimuksen yhteydessä sopimuspuolet sopivat siitä, että ne eivät sovella toisen sopimuspuolen suhteen määrällisiä rajoituksia, tulleja, maksuja tai muita samankaltaisia toimenpiteitä yhdistetyn nimikkeistön nimikkeeseen 7204 kuuluvien rautaperäisten jätteiden ja romun vientiin.(3) Venäjän federaation hallitus antoi 16 päivänä huhtikuuta 1999 säädöksen [4], jolla otettiin käyttöön kuudeksi kuukaudeksi 15 prosentin tulli (yhdessä 15 euroa tonnilta -vähimmäismäärän kanssa) rauta- ja teräsperäisten jätteiden ja romun viennissä. Kyseisellä säädöksellä pyritään estämään teräksen tuotannossa tarvittavien raaka-aineiden väärinkäyttö ja ylläpitämään kotimaisten teräksen tuotantolaitosten toiminnan vähimmäistaso.[4] Säädös nro 441.(4) Yhteisön valtuuskunta ilmaisi 17 päivänä toukokuuta 1999 pidetyssä yhteistyöneuvoston kokouksessa huolestuneisuutensa kyseisestä säädöksestä antamalla Venäjän federaation valtuuskunnalle muistion. Tässä muistiossa pyydettiin viipymättä poistamaan rautaperäisten jätteiden ja romun Venäjältä tapahtuvaan vientiin sovellettavat maksut, koska ne ovat ristiriidassa terässopimuksen määräysten kanssa.(5) Venäjän federaation viranomaisten pyynnöstä käytiin Brysselissä kesäkuussa 1999 kumppanuus- ja yhteistyösopimuksessa perustetuissa hiili- ja teräsalan yhteydenpitoryhmässä sekä teräs-, hiili-, kaivannais- ja raaka-ainealojen alakomiteassa neuvotteluja erityisesti rautaperäisten jätteiden ja romun Venäjältä tapahtuvassa viennissä kannettavista tulleista. Tässä yhteydessä komission valtuuskunta ilmoitti selvästi katsovansa, että kyseenalaiseksi asetetulla toimenpiteellä rikottiin sekä terässopimuksen että kumppanuus- ja yhteistyösopimuksen määräyksiä. Koska tyydyttävään ratkaisuun ei ole päästy, komissio on varautunut soveltamaan viimeksi mainitussa sopimuksessa riitojen ratkaisusta annettuja määräyksiä ja toteuttamaan siinä määrättyjä vastatoimenpiteitä.(6) Yhteisön valtuuskunta ilmaisi saman paheksuntansa edellä mainittua säädöstä kohtaan 8 päivänä lokakuuta 1999 pidetyssä EY:n ja Venäjän federaation yhteistyökomitean kokouksessa.(7) Useista neuvotteluista huolimatta Venäjän federaation hallitus jatkoi 28 päivänä lokakuuta 1999 [5] rauta- ja teräsperäisten jätteiden ja romun viennissä kannettavan tullin käyttöönotosta annetun säädöksen voimassaoloa uudella kuuden kuukauden jaksolla. [5] Säädös nro 1198.(8) Edellä mainituilla säädöksillä pyritään rajoittamaan asianomaisten tuotteiden vientiä Venäjän federaatiosta, mistä syystä ne aiheuttavat vahinkoa yhteisön terästeollisuudelle. Koska teräksen maailmanlaajuinen tuotanto on elpymässä, Venäjän federaatiosta vietäviin rautaperäisiin jätteisiin ja romuun sovellettavalla tullilla lisätään huomattavasti niiden hintaan tällä hetkellä kohdistuvia paineita. Kyseisten tuotteiden maailmanmarkkinahinta on kohonnut noin kahdeksalla eurolla tonnilta vuoden 1999 viimeisten kuukausien aikana. Hinnan nouseminen yhdellä eurolla tonnilta vastaa noin 60 miljoonan euron lisäkustannuksia yhteisön terästeollisuudelle.(9) Tästä syystä tarvittaisiin asianmukaisia kaupallisia seuraamuksia niin kauan kuin Venäjän federaatio jatkaa terässopimuksen määräysten rikkomista.(10) Terässopimus on osa yleisempää kumppanuus- ja yhteistyösopimusta. Viimeksi mainitun sopimuksen riitojen ratkaisuun ja kaupallisiin seuraamuksiin liittyviä menettelyjä voidaan näin ollen soveltaa terässopimuksen soveltamisalaan kuuluvilla aloilla.(11) Kumppanuus- ja yhteistyösopimuksen 107 artiklan 2 kohdassa määrätään erityisesti, että jos jompikumpi osapuoli katsoo, että toinen osapuoli ei täytä tästä sopimuksesta johtuvia velvoitteitaan, se voi toteuttaa aiheelliset toimenpiteet. Ennen näiden toimenpiteiden toteuttamista, lukuun ottamatta erityisen kiireellisiä tapauksia, se antaa yhteistyöneuvostolle kaikki asiaa koskevat tiedot tilanteen perusteellista tarkastelua varten molemmin puolin hyväksyttävissä olevan ratkaisun saavuttamiseksi.(12) Yhteisö toimitti PCA-sopimuksen 107 artiklan 2 kohdan mukaisesti ... päivänä joulukuuta 1999 yhteistyöneuvoston puheenjohtajalle kirjeen, jossa annettiin kaikki tarvittavat tiedot tilanteen perusteellista tarkastelemista varten molemmin puolin hyväksyttävissä olevan ratkaisun saavuttamiseksi. Tällä kirjeellä yhteistyöneuvostolle ilmoitettiin yhteisön aikomuksesta panna täytäntöön asianmukaisia toimenpiteitä, joilla Venäjän federaatiota rankaistaisiin siitä, ettei se ole noudattanut kahdenvälisestä terässopimuksesta eikä PCA-sopimuksesta johtuvia velvoitteitaan, jollei ratkaisuun - eli yhdistetyn nimikkeistön nimikkeeseen 7204 kuuluvien rautaperäisten jätteiden ja romun vientiin sovellettavan tullin poistamiseen - päästä kalenterikuukauden kuluessa kirjeen päiväyksestä laskettuna.(13) Päätöksen N:o 2136/97/EHTY liitteessä IV vahvistetaan Venäjän federaatiosta yhteisöön tuotaviin tiettyihin terästuotteisiin sovellettavat määrälliset rajoitukset.(14) Vuoden 2000 määrällisten rajoitusten pienentäminen 20 prosentilla vastaa noin 30 miljoonan euron suuruista kaupallista seuraamusta. Tämä toimenpide on suhteutettu edellä mainittuun rikkomiseen nähden. PCA-sopimuksen 107 artiklan 2 kohdan määräysten mukaisesti on ensisijaisesti valittu toimenpide, joka aiheuttaa vähiten haittaa PCA-sopimuksen toiminnalle,ON TEHNYT TÄMÄN PÄÄTÖKSEN:1 artiklaKorvataan Venäjän federaatiosta tuotavia tiettyjä terästuotteita koskevien tiettyjen rajoitusten hallinnosta tehdyn komission päätöksen N:o 2136/97/EHTY liitteessä IV vuodelle 2000 vahvistetut määrälliset rajoitukset tämän päätöksen liitteessä olevilla määrällisillä rajoituksilla.2 artiklaKomissio toteuttaa asianmukaiset toimenpiteet tämän päätöksen kumoamiseksi, kun Venäjän federaatio on puolestaan toteuttanut tarvittavat toimenpiteet noudattaakseen tiettyjen terästuotteiden kaupasta tehdyn Euroopan hiili- ja teräsyhteisön ja Venäjän federaation sopimuksen yhteisen julistuksen N:o 3 mukaisia velvoitteita.3 artiklaTämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä Komission puolesta Komission jäsenLIITE>TAULUKON PAIKKA>RAHOITUSSELVITYS1. BUDJETTIKOHTA12 luku.2. OIKEUSPERUSTAEHTY-sopimuksen 95 artikla3. TOIMENPITEEN NIMIKomission päätös Venäjän federaatiosta tuotavia tiettyjä terästuotteita koskevien tiettyjen rajoitusten hallinnosta 12 päivänä syyskuuta 1997 tehdyn komission päätöksen N:o 2136/97/EHTY muuttamisesta.4. TAVOITETavoitteena on asettaa vastatoimia sille, että Venäjän federaatio rikkoo jatkuvasti tiettyjen terästuotteiden kaupasta tehdyn kahdenvälisen sopimuksen määräyksiä. Vastatoimena pienennetään Venäjän federaatiosta yhteisöön tuotaviin tiettyihin terästuotteisiin sovellettavia määrällisiä rajoituksia 20 prosentilla.5. LASKENTAMENETELMÄOttaen huomioon kiintiöiden käyttöaste, yhteisöön tuotaviin asianomaisiin tuotteisiin sovellettavien määrällisten rajoitusten alentaminen 20 prosentilla vastaa terästuotteiden (joiden hinnat ovat 175-325 euroa tonnilta) tuonnin todellista vähentämistä noin 140 000 tonnilla.Kyseisiin tuotteisiin vuonna 2000 sovellettavat tullit ovat keskimäärin 1,5-2,4 prosenttia. Sovellettaessa keskimääräistä tullia tuomatta jääviin tosiasiallisiin määriin yhteisö menettää teoriassa noin 530 000 euroa tullituloja.


Avis juridique important

|

52000SC1728

Luonnos: EY-Sveitsi-sekakomitean Päätös käsitteen "alkuperätuotteet" määrittelystä ja hallinnollisen yhteistyön menetelmistä tehdyn Euroopan talousyhteisön ja Sveitsin valaliiton välisen sopimuksen pöytäkirjan N:o 3 muuttamisesta - Luonnos yhteisön yhteiseksi kannaksi  /* SEK/2000/1728 lopull. */

Luonnos: EY-SVEITSI-SEKAKOMITEAN PÄÄTÖS  käsitteen "alkuperätuotteet" määrittelystä ja hallinnollisen yhteistyön menetelmistä tehdyn Euroopan talousyhteisön ja Sveitsin valaliiton välisen sopimuksen pöytäkirjan n:o 3 muuttamisesta - Luonnos yhteisön yhteiseksi kannaksi(komission esittämä)PERUSTELUT1. YLEISTÄ1.1. Alkuperäsäännöt ovat korvaamattoman tärkeitä yhteisön ja sen kauppakumppaneiden vapaakauppasopimusten moitteettomalle toiminnalle. Yhteisön allekirjoittamiin eri sopimuksiin sisältyvien alkuperäsääntöjen erot ovat kaupan esteitä.1.2. Essenissä joulukuussa 1994 kokoontuneen Eurooppa-neuvoston päätelmien mukaisesti aloitettiin ohjelma, jonka tavoitteena on yhdenmukaisten alkuperäsääntöjen soveltaminen ETA-sopimuksen yhteydessä, EFTA-maiden kanssa tehdyissä sopimuksissa ja Keski- ja Itä-Euroopan maiden (KIE-maiden) kanssa tehdyissä sopimuksissa sekä kolmen Baltian maan ja Slovenian kanssa tehdyissä sopimuksissa (14 sopimusta).1.3. Laadittiin vakiomuotoinen alkuperäpöytäkirja, joka sisällytettiin kyseisiin 14 sopimukseen. Se tuli voimaan 1. tammikuuta 1997. Tämän ansiosta kaikkien asianomaisten maiden kaupan lähtökohdat tasavertaistuivat. Tästä järjestelmästä käytetään nimitystä paneurooppalainen kumulaatio. Turkki otettiin 1. tammikuuta 1999 mukaan järjestelmään, mutta ainoastaan teollisuustuotteiden osalta.1.4. Alkuperäsäännöt on aina voitava mukauttaa sen vapaakauppa-alueen teknisiin, poliittisiin ja taloudellisiin edellytyksiin, joihin niitä sovelletaan. Järjestelmään on 1. tammikuuta 1997 jälkeen katsottu tarpeelliseksi tehdä muutoksia. Useita muutoksia on tehty ja ne ovat tulleet voimaan 1. tammikuuta 1999 ja 1. tammikuuta 2000.2. ETA-SOPIMUKSEN, EY-EFTA-SOPIMUSTEN SEKÄ KIE-MAIDEN, BALTIAN MAIDEN JA SLOVENIAN KANSSA TEHTYJEN SOPIMUSTEN ALKUPERÄSÄÄNTÖJEN MUUTTAMINEN2.1 Vakiomuotoisen alkuperäpöytäkirjan voimaantulon jälkeen 7 artiklan (Riittämättömät valmistus- tai käsittelytoimet) tulkinnassa ja täytäntöönpanossa on ilmennyt vaikeuksia. Tämän vuoksi esitetään uutta, selvempää tekstiä, joka perustuu nykyiseen tekstiin ja jossa otetaan huomioon tarve sisällyttää järjestelmään tietyt toimet, jotka eivät aiemmin kuuluneet artiklan soveltamisalaan. Muutoksen vaikutus sen määrittämiseen, onko tietyllä tuotteella alkuperäasema vai ei, on vähäpätöinen; siinä on lähinnä kyse alkuperäaseman myöntämisestä tietylle maalle. Muutoksella ei ole vaikutusta etuuskohteluun useimmilla aloilla. Taloudelliset vaikutukset yhteisön kannalta ovat tämän vuoksi vähäpätöiset, mutta ehdotuksella selkeytetään järjestelmää sekä yhteisön viranomaisten että taloudellisten toimijoiden eduksi.2.2. KIE-maiden, Baltian maiden ja Slovenian kanssa tehtyjen sopimusten alkuperäsääntöjen mukaan voidaan soveltaa kiinteitä tulleja 31. joulukuuta 2000 asti, jos tullinpalautukset ovat kiellettyjä tai tulleista on myönnetty vapautus. Bulgaria ja Unkari ovat pyytäneet määräyksen soveltamisen jatkamista vuodella. Ehdotetaan, että pyyntöön suostutaan ja soveltamista jatketaan kaikkien sopimusten osalta. Tämä ei aiheuta taloudellisia vaikeuksia yhteisölle eikä vaikuta EY-EFTA-sopimuksiin eikä ETA-sopimukseen.2.3. Vaikka itse sopimuksissa ei selvästi asiasta määrätäkään, on yleisesti hyväksytty periaate, että tuotteeseen sisällytettävät samanlaiset alkuperäainekset ja ei-alkuperäainekset olisi erotettava toisistaan fyysisesti. Saattaa kuitenkin olla huomattavan kallista tai vaikeaa pitää erillisiä varastoja, minkä vuoksi ehdotetaan, että tulliviranomaiset voivat tietyin edellytyksin antaa luvan niin kutsutun kirjanpidollisen erottelun menetelmän soveltamiseen. Tällä ei ole taloudellista merkitystä yhteisölle, mutta sillä helpotetaan asianomaisten taloudellisten toimijoiden toimintaa.2.4. Alkuperäsääntöihin sisältyy useita euroina ilmaistuja määriä. Alkuperäsääntöpöytäkirjan 30 artiklassa määrätään kansallisina valuuttoina ilmaistavista vastaavista määristä sekä siitä, miten viejä vahvistaa ne ja ilmoittaa niistä komissiolle. Tämän artiklan sanamuotoa ehdotetaan muutettavaksi, jotta voitaisiin selventää eräitä seikkoja, joiden tulkinnassa ja soveltamisessa on herännyt kysymyksiä, ja ottaa käyttöön toimenpiteitä, joiden ansiosta maat voivat pyöristää kansalliseksi valuutaksi muutetut määrät.Ehdotuksen ansiosta maiden ei myöskään tarvitse muuttaa kansallisina valuuttoina ilmaistuva vastaavia määriä, jos muutokset pysyvät tietyissä rajoissa. Tämä keventää asianomaisten kansallisten hallintoviranomaisten työtaakkaa ja vakauttaa kansallisina valuuttoina ilmaistujen määrien tason taloudellisten toimijoiden hyödyksi.2.5. Pöytäkirjan 1 ja 22 artiklaan ehdotetaan eräitä teknisiä muutoksia. Muutosten tarkoituksena on oikaista eräitä eroavaisuuksia kyseisten artiklojen eri kielitoisinnoissa.2.6. Liitettä II ehdotetaan muutettavaksi HS-nimikkeiden 5309-5311 osalta siten, että ei-alkuperäainesta olevaa juuttilankaa voidaan käyttää kyseisiin nimikkeisiin luokiteltavien tuotteiden valmistuksessa. Koska tällaista lankaa ei tuoteta yhteisössä tai muissa maissa, joita kyseiset sopimukset koskevat, ei-alkuperäainesta olevan juuttilangan käytön salliminen hyödyttää asianomaisten tuotteiden valmistukseen osallistuvia taloudellisia toimijoita.3. PÄÄTELMÄTLiitteenä oleva ehdotus on yksi 14 ehdotuksesta, joiden tavoitteena on parantaa yhteisen alkuperäsääntöjärjestelmän toimintaa edelleen. Näitä 14:ää ehdotusta olisi käsiteltävä yhtenä kokonaisuutena. Jotta tällä hetkellä voimassa oleva valmistuksen ja käsittelyn paneurooppalaisen kumulaation järjestelmä säilyisi edelleen voimassa, on tärkeää, että kaikki ehdotukset tulisivat voimaan samanaikaisesti eli 1. tammikuuta 2001.Komissio pyytää neuvostoa määrittämään yhteisen kannan esitettäväksi kussakin sopimuksessa määrätyille eri komiteoille.Luonnos: EY-SVEITSI-SEKAKOMITEAN PÄÄTÖS käsitteen "alkuperätuotteet" määrittelystä ja hallinnollisen yhteistyön menetelmistä tehdyn Euroopan talousyhteisön ja Sveitsin valaliiton välisen sopimuksen pöytäkirjan n:o 3 muuttamisesta(ETA:n kannalta merkityksellinen teksti)SEKAKOMITEA, jokaottaa huomioon 22 päivänä heinäkuuta 1972 Brysselissä allekirjoitetun Euroopan talousyhteisön ja Sveitsin valaliiton välisen sopimuksen [1], jäljempänä 'sopimus',[1]  EYVL L 300, 31.12.1972, s. 189.ottaa huomioon käsitteen "alkuperätuotteet" määrittelystä ja hallinnollisen yhteistyön menetelmistä tehdyn pöytäkirjan n:o 3, jäljempänä 'pöytäkirja n:o 3', ja erityisesti sen 38 artiklan, sekä katsoo seuraavaa:(1)  Pöytäkirjan eri kieliversioissa olevien eroavaisuuksien oikaisemiseksi olisi tehtävä tiettyjä teknisiä muutoksia.(2)  Luetteloa riittämättömistä valmistus- ja käsittelytoimista olisi muutettava, jotta varmistettaisiin sen oikea tulkinta ja jotta otettaisiin huomioon tarve sisällyttää luetteloon tiettyjä toimia, jotka eivät aiemmin ole kuuluneet sen soveltamisalaan.(3)  On ilmennyt tarve perustaa alkuperätuotteiden ja ei-alkuperätuotteiden kirjanpidollisen erottelun järjestelmä, jota voitaisiin soveltaa tulliviranomaisten luvalla.(4)  Määräyksiä, jotka koskevat euroina ilmaistuja määriä, on tarkistettava menettelyn selventämiseksi ja kansallisina valuuttoina ilmaistujen määrien tason vakauttamiseksi.(5)  Sen huomioon ottamiseksi, että asianomaisissa maissa ei tuoteta tiettyä ainesta, on korjattava pöytäkirjan luetteloa valmistus- ja käsittelytoimista, jotka on tehtävä, jotta ei-alkuperäainekset voivat saada alkuperäaseman,ON PÄÄTTÄNYT SEURAAVAA:1 artiklaMuutetaan käsitteen 'alkuperätuotteet' määrittelystä ja hallinnollisen yhteistyön menetelmistä tehty pöytäkirja n:o 3 seuraavasti:1. Korvataan 1 artiklan (i) alakohta seuraavasti:"(i) 'arvonlisäyksellä' vapaasti tehtaalla -hintaa, josta on vähennetty kaikkien sellaisten käytettyjen ainesten tullausarvo, jotka ovat 3 ja 4 artiklassa tarkoitettujen muiden maiden alkuperätuotteita, tai jos tullausarvoa ei tiedetä tai voida todeta, ensimmäinen todettavissa oleva aineksista yhteisössä tai Sveitsissä maksettu hinta,''2. Korvataan 7 artikla seuraavasti:"7 artiklaRiittämättömät valmistus- tai käsittelytoimet1. Seuraavia valmistus- tai käsittelytoimia pidetään riittämättöminä antamaan alkuperäasema riippumatta siitä, täyttyvätkö 6 artiklan vaatimukset, sanotun kuitenkaan rajoittamatta 2 kohdan soveltamista:(a) toimenpiteet tuotteiden kunnon säilymisen varmistamiseksi kuljetuksen ja varastoinnin aikana;(b) kollien jakaminen ja yhdistäminen;(c) pesu, puhdistus; pölyn, oksidin, öljyn, maalin tai muun peiteaineen poistaminen;(d) tekstiilien silitys tai prässäys;(e) yksinkertainen maalaus ja kiillotus;(f) viljan ja riisin esikuorinta, valkaisu osittain tai kokonaan, kiillotus ja lasitus;(g) sokerin värjäys tai sokeripalojen muodostus;(h) hedelmien, pähkinöiden ja vihannesten kuoriminen ja kivien poisto;(i) teroitus, yksinkertainen hiominen tai yksinkertainen leikkaaminen;(j) seulonta, lajittelu, luokittelu, ryhmittely, yhteensovitus; (myös tavaroiden järjestäminen sarjoiksi);(k) yksinkertainen pullotus, tölkitys, pussitus, koteloihin tai rasioihin pakkaaminen, kartongille tai levyille kiinnittäminen ja kaikki muut yksinkertaiset pakkaustoimenpiteet;(l) merkkien, nimilappujen, logojen ja muiden vastaavanlaisten tunnusten kiinnittäminen tai painaminen tuotteisiin tai niiden pakkauksiin;(m) erilaistenkin tuotteiden yksinkertainen sekoittaminen;(n) osien yksinkertainen yhdistäminen kokonaiseksi tuotteeksi tai tuotteiden purkaminen osiin;(o) kahden tai useamman a-n alakohdassa mainitun toimenpiteen toteuttaminen yhdessä;(p) eläinten teurastus.2. Kaikki tietylle tuotteelle joko yhteisössä tai Sveitsissä suoritetut toimenpiteet on otettava kokonaisuutena huomioon määritettäessä, pidetäänkö tälle tuotteelle suoritettua valmistusta tai käsittelyä 1 kohdassa tarkoitetulla tavalla riittämättömänä."3. Lisätään 20 artiklan jälkeen artikla seuraavasti:"20 a artiklaKirjanpidollinen erottelu1. Jos samanlaisten tai keskenään korvattavissa olevien alkuperä- ja ei-alkuperäainesten erillisvarastointi aiheuttaa huomattavia kustannuksia tai merkittäviä vaikeuksia, tulliviranomaiset voivat asianomaisten kirjallisesta pyynnöstä antaa luvan käyttää niin kutsuttua "kirjanpidollisen erottelun" menetelmää kyseisten varastojen hallinnoimiseksi.2. Tätä menetelmää käytettäessä on pystyttävä varmistamaan, että tiettynä viiteajanjaksona tuotettujen tuotteiden, joita voidaan pitää alkuperätuotteina, lukumäärä on sama kuin jos varastot olisivat olleet fyysisesti erillään.3. Tulliviranomaiset voivat myöntää tällaisen luvan asianmukaisina pitämillään edellytyksillä.4. Kirjanpidollista erottelua on toteutettava ja sovellettava siinä maassa sovellettavien yleisesti hyväksyttyjen kirjanpitoperiaatteiden mukaisesti, jossa tuote valmistetaan.5. Luvanhaltija voi tapauksen mukaan antaa tai hakea alkuperäselvityksiä tuotemäärälle, jonka voidaan katsoa muodostuvan alkuperätuotteista. Luvanhaltijan on tulliviranomaisten pyynnöstä annettava selvitys siitä, kuinka määriä on hallinnoitu.6. Tulliviranomaiset valvovat luvan käyttöä ja voivat milloin tahansa peruuttaa sen, jos luvanhaltija käyttää sitä sääntöjenvastaisesti tai ei täytä jotain muuta tässä pöytäkirjassa vahvistettua edellytystä."4. Lisätään 22 artiklan 1 kohdan ensimmäisessä virkkeessä olevan sanan "viejälle" jälkeen ilmaisu seuraavasti:  ", jäljempänä 'valtuutettu viejä'".5. Korvataan 30 artikla seuraavasti:"30 artiklaEuroina ilmaistut määrät1. Tämän pöytäkirjan 21 artiklan 1 kohdan b alakohdan ja 26 artiklan 3 kohdan määräysten soveltamiseksi tapauksissa, joissa tuotteet laskutetaan muuna valuuttana kuin euroina, kukin 3 ja 4 artiklassa mainittu maa vahvistaa vuosittain euroina ilmaistuja määriä vastaavat määrät omana kansallisena valuuttanaan.2. Lähetykseen sovelletaan 21 artiklan 1 kohdan b alakohdan ja 26 artiklan 3 kohdan määräyksiä sen valuutan perusteella, jona kauppalasku on laadittu, asianomaisen maan vahvistaman määrän mukaisesti.3. Kansallisena valuuttana käytettävät määrät ovat euroina ilmaistavien määrien vasta-arvot kyseisenä valuuttana euron lokakuun ensimmäisen työpäivän kurssin mukaisesti. Määrät ilmoitetaan Euroopan komissiolle 15 päivään lokakuuta mennessä, ja niitä sovelletaan seuraavan vuoden tammikuun 1 päivästä. Euroopan komissio ilmoittaa kaikille asianomaisille maille kyseisistä määristä.4. Maa voi pyöristää ylöspäin tai alaspäin määrää, joka saadaan muunnettaessa euroina ilmaistu määrä sen kansalliseksi valuutaksi. Pyöristyksen tuloksena saatu määrä voi poiketa muuntamisen tuloksena saadusta määrästä enintään viisi prosenttia. Maa voi pitää euroina ilmaistun määrän kansallisena valuuttana ilmaistun vasta-arvon muuttumattomana, jos kyseisen määrän muuntaminen 3 kohdassa määrättynä vuotuisen tarkistuksen ajankohtana ilman mahdollista pyöristystä korottaisi kansallisena valuuttana ilmaistua vasta-arvoa vähemmän kuin 15 prosenttia. Kansallisena valuuttana ilmaistu vasta-arvo voidaan pitää samana, jos kyseinen vasta-arvo alenisi muuntamisen tuloksena.5. Assosiaatiokomitea tarkastelee yhteisön tai Sveitsin pyynnöstä euroina ilmaistuja määriä. Tätä tarkastelua tehdessään assosiaatiokomitea harkitsee, onko aiheellista säilyttää näiden arvorajojen reaalivaikutus entisellään. Tätä tarkoitusta varten se voi päättää euroina ilmaistujen määrien muuttamisesta.''6. Muutetaan liite II seuraavasti:Korvataan HS-nimikkeitä 5309-5311 koskeva kohta seuraavasti:>TAULUKON PAIKKA>(1) Katso tekstiiliaineiden sekoituksista valmistettuja tuotteita koskevat erityisedellytykset 5 alkuhuomautuksessa.2 artiklaTämä päätös tulee voimaan päivänä, jona se tehdään.Sitä sovelletaan 1 päivästä tammikuuta 2001.Tehty BrysselissäSekakomitean puolestaPuheenjohtajaRAHOITUSSELVITYS1. Toimenpiteen nimiEhdotus käsitteen "alkuperätuotteet" määrittelystä ja hallinnollisen yhteistyön menetelmistä tehdyn ETA-sopimuksen pöytäkirjan n:o 4 ja EY:n sekä KIE-maiden, Baltian maiden ja Slovenian välisten Eurooppa-sopimusten pöytäkirjan n:o 4 ja ETY:n ja EFTA-maiden vapaakauppasopimusten pöytäkirjan n:o 3 muuttamisesta.2. Budjettikohta12 luvun 120 momentti (tullittomuus)3. OikeusperustaPerustamissopimuksen 133 artikla4. Toimenpiteen tavoiteToimenpiteen tavoitteet ovat seuraavat:4.1. Varmistaa riittämättömiä valmistus- ja käsittelytoimia koskevan luettelon oikea tulkinta ja sisällyttää luetteloon tiettyjä toimia, jotka eivät aiemmin ole kuuluneet sen soveltamisalaan.4.2. Jatkaa kiinteiden tullien soveltamismahdollisuutta, jos tullinpalautukset ovat kiellettyjä tai tulleista on myönnetty vapautuksia. (Ei koske ETA-sopimusta eikä EY-EFTA-sopimuksia.)4.3. Ottaa käyttöön alkuperätuotteiden ja ei-alkuperätuotteiden kirjanpidollisen erottelun järjestelmä, jota voidaan soveltaa yhteisön viranomaisten luvalla.4.4. Selventää määräyksiä, jotka koskevat euroina ilmaistuja määriä, ja vakauttaa kansallisina valuuttoina ilmaistujen määrien tasoa.4.5. Oikaista eri kielitoisintojen eroavaisuuksia.4.6. Tarkistaa yhdessä tapauksessa määräyksiä valmistus- ja käsittelytoimista, joiden perusteella ei-alkuperäainekset voivat saada alkuperäaseman.5. RahoitusvaikutuksetEhdotuksella ei ole rahoitusvaikutuksia.


Avis juridique important

|

52002SC0639

Luonnos: ETA:n sekakomitean päätös yhteistyötä muilla kuin neljän vapauden alaan kuuluvilla erityisalueilla koskevan ETA-sopimuksen pöytäkirjan 31 muuttamisesta - Luonnos yhteisön yhteiseksi kannaksi  /* SEK/2002/0639 lopull. */

Luonnos: ETA:N SEKAKOMITEAN PÄÄTÖS yhteistyötä muilla kuin neljän vapauden alaan kuuluvilla erityisalueilla koskevan ETA-sopimuksen pöytäkirjan 31 muuttamisesta - Luonnos yhteisön yhteiseksi kannaksi(komission esittämä)PERUSTELUT1. ETA-sopimuksen pöytäkirjaan 31 sisältyy erityismääräyksiä yhteisön ja ETA:n EFTA-valtioiden yhteistyöstä muilla kuin neljän vapauden alaan kuuluvilla aloilla.2. Liitteenä olevan ETA:n sekakomitean päätösluonnoksen tavoitteena on muuttaa pöytäkirja 31 pelastuspalvelualan yhteistyön laajentamiseksi. Siinä luodaan puitteet yhteistyölle ja vahvistetaan yksityiskohtaiset säännöt ETA:n EFTA-valtioiden täysipainoiselle osallistumiselle yhteisön mekanismiin kyseisellä alalla (neuvoston päätös 2001/792/EY, Euratom tehty 23 päivänä lokakuuta 2001, yhteisön mekanismin perustamisesta tiiviimmän yhteistyön edistämiseksi pelastuspalvelualan avustustoimissa).3. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan mukaan neuvosto vahvistaa komission ehdotuksesta yhteisön kannan tällaisiin päätöksiin.4. Luonnos ETA:n sekakomitean päätökseksi esitetään neuvoston hyväksyttäväksi. Komissio toivoo voivansa esittää yhteisön kannan ETA:n sekakomiteassa kesäkuussa 2002.Luonnos: ETA:N SEKAKOMITEAN PÄÄTÖS yhteistyötä muilla kuin neljän vapauden alaan kuuluvilla erityisalueilla koskevan ETA-sopimuksen pöytäkirjan 31 muuttamisestaETA:N SEKAKOMITEA, jokaottaa huomioon Euroopan talousalueesta tehdyn sopimuksen, sellaisena kuin se on muutettuna mainitun sopimuksen tarkistamisesta tehdyllä pöytäkirjalla, jäljempänä 'sopimus', ja erityisesti sen 86 ja 98 artiklan,sekä katsoo seuraavaa:(1) Sopimuksen pöytäkirja 31 muutettiin [...] päivänä [...]kuuta [...] tehdyllä ETA:n sekakomitean päätöksellä N:o... [1].[1]  EYVL L ...(2) Yhteisön mekanismin perustamisesta tiiviimmän yhteistyön edistämiseksi pelastuspalvelualan avustustoimissa 23 päivänä lokakuuta 2001 tehty neuvoston päätös 2001/792/EY, Euratom [2] olisi otettava osaksi sopimusta.[2]  EYVL L 297, 15.11.2001, s. 7.(3) Sopimuksen pöytäkirja 31 olisi tämän vuoksi muutettava, jotta tämä laajennettu yhteistyö voitaisiin aloittaa 1 päivänä tammikuuta 2003,ON PÄÄTTÄNYT SEURAAVAA:1 artiklaMuutetaan sopimuksen pöytäkirjassa 31 oleva 10 artikla (Pelastuspalvelu) seuraavasti:1. Korvataan 5 kohdan teksti seuraavasti:"EFTA-valtiot osallistuvat 8 kohdassa tarkoitettuihin yhteisön toimintaohjelmiin ja mekanismeihin.".2. Korvataan 6 ja 7 kohdassa ilmaisu 'yhteisön toimintaohjelmat' ilmaisulla 'yhteisön toimintaohjelmat ja mekanismit'.3. Korvataan 8 kohdan teksti luetelmakohtia lukuun ottamatta seuraavasti:"Tämä artikla koskee seuraavia yhteisön säädöksiä sekä niistä johtuvia säädöksiä:(a) Yhteisön säädökset, jotka tulevat voimaan viimeistään 1 päivänä tammikuuta 2000:".4. Lisätään 8 kohdan a alakohdan jälkeen seuraava alakohta:"(b) Yhteisön säädökset, jotka tulevat voimaan 1 päivästä tammikuuta 2003:- 32001 D 0792: neuvoston päätös 2001/792/EY, Euratom tehty 23 päivänä lokakuuta 2001, yhteisön mekanismin perustamisesta tiiviimmän yhteistyön edistämiseksi pelastuspalvelualan avustustoimissa (EYVL L 297, 15.11.2001, p. 7).Tätä sopimusta sovellettaessa päätöstä koskevat seuraavat mukautukset:EFTA-valtiot tekevät 2 artiklan 1 kohdan b alakohdan mukaiset ilmoitukset komissiolle.".2 artiklaTämä päätös tulee voimaan [...], jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle [3].[3]  [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.]Sitä sovelletaan 1 päivästä tammikuuta 2003.3 artiklaTämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa.Tehty Brysselissä [...] päivänä [...]kuuta [...].ETA:n sekakomitean puolestaPuheenjohtajaETA:n sekakomitean sihteerit


Luonnos ETA:n sekakomitean päätös ETA-sopimuksen liitteen XI (Telepalvelut) ja pöytäkirjan 37, joka sisältää 101 artiklassa tarkoitetun luettelon, muuttamisesta - Luonnos yhteisön yhteiseksi kannaksi -


Tärkeä oikeudellinen huomautus

|

52007SC1058

Luonnos ETA:n sekakomitean päätös ETA-sopimuksen liitteen I (Eläinlääkintä- ja kasvinsuojeluasiat), liitteen II (Tekniset määräykset, standardit, testaus ja varmentaminen) ja pöytäkirjan 47 (Viiniä koskevien kaupan teknisten esteiden poistaminen) muuttamisesta - Luonnos yhteisön yhteiseksi kannaksi -  /* SEK/2007/1058 lopull. */

	[pic] | EUROOPAN YHTEISÖJEN KOMISSIO |Bryssel 6.8.2007SEK(2007) 1058 lopullinenLuonnosETA:N SEKAKOMITEAN PÄÄTÖSETA-sopimuksen liitteen I (Eläinlääkintä- ja kasvinsuojeluasiat), liitteen II (Tekniset määräykset, standardit, testaus ja varmentaminen) ja pöytäkirjan 47 (Viiniä koskevien kaupan teknisten esteiden poistaminen) muuttamisesta- Luonnos yhteisön yhteiseksi kannaksi - (komission esittämä)PERUSTELUT1 Komissio on neuvotellut neuvoston 12. toukokuuta 2006 antamien neuvotteluohjeiden mukaisesti Euroopan yhteisön, Sveitsin valaliiton ja Liechtensteinin ruhtinaskunnan välisen lisäsopimuksen Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen laajentamisesta koskemaan Liechtensteinin ruhtinaskuntaa. Komission ehdotus lisäsopimuksesta on toimitettu neuvostolle (asiakirja KOM(2007) 68 lopullinen, 23.2.2007).2. Liechtenstein on ETA-sopimuksen sopimuspuoli, mutta Sveitsi ei osallistu sopimukseen. Oikeusvarmuuden vuoksi on oltava selvää, mitkä ETA-sopimuksen määräykset ja mitkä Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen määräykset sääntelevät EU:n ja Liechtensteinin suhteita tällä alalla.3. Tämän vuoksi ETA:n sekakomitean olisi tehtävä samanaikaisesti päätös, jossa Liechtensteinille myönnetään asianmukaiset poikkeukset vastaavista ETA-sopimuksen määräyksistä. Poikkeuksia sovelletaan niin kauan kuin Euroopan yhteisön, Sveitsin valaliiton ja Liechtensteinin ruhtinaskunnan välinen lisäsopimus Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen laajentamisesta koskemaan Liechtensteinin ruhtinaskuntaa on voimassa. Tarkoituksena on, että nämä kaksi järjestelyä tulevat samanaikaisesti voimaan.4. Tämän vuoksi ETA:n sekakomitean olisi tehtävä oheinen päätös, jolla muutetaan ETA-sopimuksen liitteessä I olevaa II lukua (Rehut) ja III lukua (Kasvinsuojeluasiat), liitteessä II olevaa XII lukua (Elintarvikkeet) ja XXVII lukua (Tislatut alkoholijuomat) sekä pöytäkirjaa 47 (Viini). Muutoksilla keskeytetään näiden määräysten soveltaminen Liechtensteiniin siksi ajaksi, jolloin Euroopan yhteisön ja Sveitsin valaliiton välistä maataloustuotteiden kauppaa koskevaa sopimusta sovelletaan myös Liechtensteiniin.5. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan a alakohdan mukaan neuvosto vahvistaa yhteisön kannan tällaisten sekakomitean päätösten osalta.6. Luonnos ETA:n sekakomitean päätökseksi esitetään neuvoston hyväksyttäväksi. Komissio aikoo esittää yhteisön kannan ETA:n sekakomiteassa mahdollisimman pian neuvoston hyväksynnän jälkeen.LuonnosETA:N SEKAKOMITEAN PÄÄTÖSETA-sopimuksen liitteen I (Eläinlääkintä- ja kasvinsuojeluasiat), liitteen II (Tekniset määräykset, standardit, testaus ja varmentaminen) ja pöytäkirjan 47 (Viiniä koskevien kaupan teknisten esteiden poistaminen) muuttamisestaETA:N SEKAKOMITEA, jokaottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan,sekä katsoo seuraavaa:(1) Sopimuksen liite I muutettiin ... tehdyllä ETA:n sekakomitean päätöksellä N:o …[1].(2) Sopimuksen liite II muutettiin ... tehdyllä ETA:n sekakomitean päätöksellä N:o …[2].(3) Sopimuksen pöytäkirja 47 muutettiin ... tehdyllä ETA:n sekakomitean päätöksellä N:o …[3].(4) Liechtensteinin ruhtinaskunta ja Sveitsin valaliitto muodostavat tulliliiton niiden välillä 29 päivänä maaliskuuta 1923 tehdyn tullisopimuksen mukaisesti.(5) Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen[4], jäljempänä maataloussopimus, liitettä 11 (Elävien eläinten ja eläintuotteiden kauppaan sovellettavat eläinten terveyttä ja kotieläinjalostusta koskevat toimenpiteet) sovelletaan Liechtensteiniin. Tämän vuoksi Liechtenstein vapautetaan ETA-sopimuksen liitteessä I olevan I luvun soveltamisesta ETA:n sekakomitean päätöksellä N:o 1/2003[5].(6) Euroopan talousyhteisön ja Sveitsin valaliiton välillä 22 päivänä heinäkuuta 1972 tehtyä sopimusta[6], sellaisena kuin se on muutettuna, on laajennettu 22 heinäkuuta 1972 tehdyllä lisäsopimuksella[7] koskemaan Liechtensteinia. Tämän vuoksi Liechtenstein vapautetaan kokonaan sopimuksen pöytäkirjan 3 ja osittain pöytäkirjan 4 soveltamisesta ETA:n sekakomitean päätöksellä N:o 177/2004[8].(7) Euroopan yhteisö, Sveitsin valaliitto ja Liechtenstein ovat tehneet lisäsopimuksen, jolla maataloussopimuksen määräysten soveltaminen laajennetaan koskemaan Liechtensteinia, ja lisäsopimus tulee tämän päätöksen kanssa samanaikaisesti voimaan.(8) Tämän vuoksi ja jotta koko elintarvikeketjuun sovellettaisiin johdonmukaisesti ainoastaan yhtä sääntökokonaisuutta, Liechtenstein olisi vapautettava sopimuksen vastaavien määräysten eli liitteen I, liitteessä II olevan XII ja XXVII luvun sekä pöytäkirjan 47 soveltamisesta ajaksi, jolloin Liechtensteiniin sovelletaan maataloussopimusta,ON PÄÄTTÄNYT SEURAAVAA:1 artiklaMuutetaan sopimus tämän päätöksen liitteen mukaisesti.2 artiklaTämä päätös tulee voimaan samana päivänä kuin lisäsopimus, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle*..3 ArtiklaLiechtenstein ja Euroopan yhteisö ilmoittavat ETA:n sekakomitealle maataloussopimuksen soveltamisen laajentamisesta koskemaan Liechtensteinia tehdyn sopimuksen voimaantulosta.4 ArtiklaTämä päätös julkaistaan Euroopan unionin virallisen lehden ETA-osastossa ja ETA-täydennysosassa.Tehty Brysselissä […].ETA:n sekakomitean puolestaPuheenjohtajaETA:n sekakomitean sihteeritLIITEETA:n sekakomitean päätökseen N:o [...]Muutetaan ETA-sopimuksen liite I ja II ja pöytäkirja 47 seuraavasti:1. Lisätään liitteen I alakohtaisiin mukautuksiin seuraava teksti:”Tätä liitettä ei kuitenkaan sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia.”2. Korvataan liitteessä II olevan XII luvun johdanto-osan ensimmäinen kohta seuraavasti:”Tätä lukua ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia.”3. Lisätään liitteessä II olevan XXVII luvun johdanto-osaan seuraava teksti:”Tätä lukua ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia.”4. Lisätään pöytäkirjan 47 johdanto-osaan seuraava teksti:”Tätä pöytäkirjaa ei kuitenkaan sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia.”[1] EUVL L …[2] EUVL L …[3] EUVL L …[4] EYVL L 114, 30.4.2002, s. 132.[5] EUVL L 94, 10.4.2003, s. 43.[6] EYVL L 300, 31.12.1972, s. 189.[7] EYVL L 300, 31.12.1972, s. 281.[8] EUVL L 133, 26.5.2005, s. 33.* [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.]